text:
Heystfagnaðurin í SMS í ár er í samastarvi við Savnsfagnaðin, og evnið er "Heimsmál”. Tað er ST sum vísa á 17 heimsmál, ið kunnu skapa ein betri heim, ...Les meira ›
...Les meira ›
Navia á Torginum í SMS Í døgunum 20. 21. og 22. septembur hevur Navia eitt stórt tiltak á Torginum í SMS. Heitið fyri hetta tiltak er "Hvat verður ...Les meira ›
Sum varaleiðari hevur tú ábyrgd av dagliga rakstrinum í handlinum saman við leiðaranum. Arbeiðstíðin er vanliga umleið 30 tímar, men meira, tá ið ...Les meira ›
...Les meira ›
Á SMS skrivstovuni starvast 7 fólk. Uppgávurnar á SMS Skrivstovuni eru at taka sær av umsitingini hjá P/F SMS samtakinum. SMS samtakið fevnir ...Les meira ›
Eftir at P/F SMS í mong hevur havt bakaríið Mylnuna í Berjabrekku í bygninginum, sum Per Poulsen í sínari tíð bygdi til bakarí, hevur P/F SMS nú keypt ...Les meira ›
Sum lærlingur í Miklagarði fært tú eina spennandi og væl skipaða útbúgving innan matvøruhandil í Føroya størsta matvøruhandili. Í Miklagarði elska vit ...Les meira ›
Les blaðið her. ...Les meira ›
Tilber eisini at lesa blaðið her: Blaðið verður borið út í hvørt heim, mikudagin, 30.mai. ...Les meira ›
STARVSFÓLK TIL MIKLAGARÐ Kundi tú hugsað tær at arbeitt í Føroya størsta matvøruhandli? Ert tú ágrýtin, jalig/ur, álítandi og fyrikomandi? So er ta ...Les meira ›
So vitjar Joanita Zachariassen aftur at vitja i Føroyum og framførir á Torginum í SMS, fríggjadagin 18.mai, kl.17. Kom og uppliva fantastiskar tónl ...Les meira ›
Tónleikatiltakið er tað fyrsta av sínum slag, og tað er ókeypis. Heili 30 bólkar og einstaklingar fara at framføra í ymsu handlunum í SMS. Høvi verður ...Les meira ›
Hósdagin 26. apríl fer Motor Mille at undirhalda á Torginum í SMS. Hon er farin á rundferð í Danmark saman við bólki sínum, og nú koma tey til Føroyar ...Les meira ›
Verkinin eru til sølu alla vikuna. Listaverk, sum ikki verða seld, fara á uppboðssølu leygardagin 17.Mars, kl. 14.00. ...Les meira ›
Optimisma ella tað reina sirkus. Kalla tað hvat tú vilt ... Líkamikið hvat, so verða vit í SMS ongantíð mett av móta. Nú er tíð at peppa klædnaskápið ...Les meira ›
Kunning og mannagongd: - Melda til við at senda eini privat boð til "SMS á netinum" á Facebook og viðheft eina mynd av onkrum, sum tú hevur málað fyr ...Les meira ›
Høvi verður eisini at vera við í lutakastinum um 3 gávukort frá Skilling. ...Les meira ›
Skráin 10.00 – 12.00 Anlitismáling í BR Leikur 10.00 – 14.00 Ókeypis føstulávintsbollar og sunkist á Tor ...Les meira ›
Í hesum sambandi verður skipað fyri serligum tiltaki á Torginum í SMS leygardagin 10. februar, kl 11-14. Luttakarar frá Team Rynkeby verða á staðnum a ...Les meira ›
Skráin: Kl 13. Tiltakið byrjar. Sjúkrarøktarfrøðingar bjóða øllum vælkomnum. Kl 13 – 17 Høvi verður at royna ymiskt innan sjúkrarøkt, heilsufre ...Les meira ›
Les blaðið her. ...Les meira ›
Galdandi umbýtingarrættur í SMS Tann, ið hevur keypt eina vøru, kann býta hana um, fáa áognarseðilella fáa peningin aftur, um treytirnar niðanfyri ...Les meira ›
Kom og vitja Skilling hósdagin 2. november frá kl. 15-17, tá verður Tine Skytte frá donsku fyritøkuni Théa at hitta. Hon fer at ráðgeva og veg ...Les meira ›
Vit eru í føðingardagshýri við nóg mikið av konfetti, glitri og ballónum. Og sum við øllum rundum føðingardøgum hava vit gjørt serliga nógv burtur úr ...Les meira ›
Tað verður stórt - 440 m2 til ítróttin. Nógv góð upplatingartilboð. Sí tilboðini her. Eisini bjóða vit kaffi og køku. Sport24 er á miðhæddini í SMS, b ...Les meira ›
Besta jólatekningin verður prentað á serliga jólaposan hjá SMS 2017. Øll børn upp í 13 ár kunnu vera við í kappingini. Tekningin skal gerast á eitt ...Les meira ›
Nýtt SMS blað er komið út. Summarfrítíðin er um at vera av, útsølan er komin í hæddina, og handlar okkara hava júst verið á Copenhagen Fashion Week ...Les meira ›
Íalt 3 sýningar við serkønari tricking umframt hiphop/modernaðum dansi, kl 13, 14 og 15, hósdagin 3.august. ...Les meira ›
Posin varð gjørdur í 1977, tá ið SMS læt upp. Ingvør Nolsøe teknaði posan í samstarvi við Hans Mortensen. Dentur varð lagdur á at geva SMS ein serstak ...Les meira ›
Í samband við HM-fyrireikingarnar hjá U21-landsliðnum verður høvi at hitta og royna seg móti leikarunum á Torginum í SMS. Skipað verður eisini fyri br ...Les meira ›
Vit í SMS eru komin í ólavsøkuhýr, her tað ræður at bjóða tykkum tað besta av tí besta. Og hetta sæst aftur í blaðnum. Hvørt talan er um at gera sindu ...Les meira ›
Fólkaheilsuráðið verður á Torginum í SMS í samband við Altjóða Roykfría dagin, mikudagin, 31.mai. Millum annað verður framsýning av teknikapping v ...Les meira ›
Miklagarður, Fípan, Matas fara at halda til á Torginum. Inspiratión, Gellan, Rit&Rák og The Body Shop hava opið í handilinum. ...Les meira ›
Ætlar tú tær eisini út at ferðast í egnum landi í summar saman við vinfólki, familju, arbeiðsplássi ella kanska polterabend? Leygardagin 13.mai ve ...Les meira ›
Mynd: portal.fo ...Les meira ›
Hósdagin 27. apríl frá kl.19 til kl.22 verður Opið by Night í SMS. Skráin: Kl.19.00 - 22.00 Nógv góð tilboð + smakkiroyndir Kl.19.30 Steso ...Les meira ›
Ungt virki verður fríggjadagin 17.mars kl. 10.00-18.30 á Torginum í SMS. Heili 29 næmingavirki luttaka - úr Miðnám á Kambsdali, Tekniska Skúlanum í Kl ...Les meira ›
Leypurin er skipan, har tú eina ferð um vikuna fært upp í ein leyp av frukt og grønmeti koyrdan til dyrnar. Vøran kemur t ...Les meira ›
Í jólablaðnum fært tú íblástur til hugtakandi jólamat, tú fært íblástur til jóladekoratiónir, jólagávur og jólainnpakking. Harafturat vísa vit, hvussu ...Les meira ›
Jólini byrja í SMS mánadagin 14.nov, kl. 16.30, tá stórsligni jólabýurin letur upp. Stásiligi jólabýurin setur ein heilt serligan hugnaligan ...Les meira ›
Arbeiðsupgávan er tollavgreiðsla og aðrar bókhaldsuppgávur. Royndir við at tollavgreiða vørur er avgjørt ein fyrimunur. Á SMS Skrivstovuni sta ...Les meira ›
Nýtt SMS-blað við hópin av góðum føðingardagstilboðum. Les nýggja SMS-blaðið her: http://pfformula.ipapercms.dk/SMS/SMSbl/sms-bloe-2016/sms-blai-ok ...Les meira ›


c: text/html

text:
Hon hevur verið drúgv, pínufull og lærurík við sínum upp- og niðurtúrum og - ikki minst - hevur hon verið tragikomisk og stuttlig. Men alt hevur sín enda.
Nú verður seinasti møguleiki at uppliva svørtu komediuna ‘Sjúkt sunn’ og romantisku komediuna ‘Mín fantastiska skilsmissa’. Tjóðpallurin fer nú undir seinastu sýningarnar
Eitt litríkt tyssi av frásagnum um frumkraft og lagnur í Norðurlondum. Ein ferð úr Danmark, Svøríki, Noregi, Norðurkollinum til Føroyar, Íslands og Grønlands.
Gestaleikur við Reumert-virðisløntu donsku pallsetingini av svenska kultfilminum ”Fucking Åmål” frá 1998
Kom við handan leiktjøldini til ókeypis royndarsýning av 'Leitanin eftir at vera' og fá eina øðrvísi uppliving á Tjóðpallinum.
UMMÆLI: So gjørdu tey tað aftur. Tey á Tjóðpallinum.
Leikurin Soli Deo Gloria er ein bæði meistarlig, sjáldsama viðbrekin og samstundis ein beint frammaná lýsing av kærleikanum við øllum sínum brigdum.
Uppliv kenda danska leikstjóran Christoffer Berdal arbeiða við teimum fýra sjónleikarunum á pallinum og fá innlit í listaligu prosessina fáar dagar undan frumsýningini.
Ein skjóttgangandi, sansamettandi dansisýning, har klassiska søgan um øra vísindafólkið og royndarkaninina møtir spurninginum um, hvussu eksponentiella menningin av talgildari tøkni ávirkar menniskjað.
ÓMEGD byggir á veruligar hendingar úr metsølubókini “Um bara hann sló meg”, eftir Súsonnu O. Skaale, sum í einum setti harðskap í parlagnum ovast á breddan. Ein leikur um, hvussu menniskju megna at reisa seg og finna vegin úr harðskapi í parlagnum.
Lítla skrímsl fær vitjan og Stóra Skrímsl er keddur og øvundsjúkur. Teir klandrast og gerast vinir aftur. Teir leita eftir burturmistu skrímslakiskuni og reypa og klintra í trøum …

robotstxt: allowed

filter: keep


text:
F°royskar matv°rur heiraar Ý ═slandi
Grein ß portal.fo
F°royar fingu tvey gullmerki og eitt silvurmerki vi Open Icelandic Championship for Artisan Food Production, sum var hildi Ý ═slandi Ý gjßr.
Ta var Granskarasetri iNOVA, sum skipai fyri, at trÝggir f°royskir matframleiarar, i hava samstarva vi setri, kundu vera vi.
═ bˇlkinum öfiskurö fekk kokkurin Leif S°rensen gullheiursmerki fyri sÝtt broyskna kips ˙r rŠstum fiski. V°ran er framleidd vi stuli frß Vinnuframa og Norurlendska rßharrarßnum og ment ß granskingark°kinum ß Granskarasetrinum iNOVA.
Hini bŠi heiursmerkini fekk Johanna Maria Isaksen av H˙sum.
Hon fekk gullheiursmerki Ý bˇlkinum öber, frukt og gr°nmetiö fyri sÝn sirup ˙r mjaurt og silvurheiursmerki Ý sama bˇlki fyri rabarbusaftina.
V°rurnar eru framleiddar Ý samstarvi vi ┌toyggjafelagi og tÝ var ta Olga Biskopst° frß felagnum, sum tˇk Ý mˇti heiursmerkjunu vegna Johannu Mariu Isaksen.
- Ta at v°rurnar hjß Jˇhonnu hava vunni, vÝsir okkum at verkŠtlanin öMatur sum feraminniö er eitt gott tiltak. Vˇnandi fer hetta eisini at eggja fleiri ß ˙toyggj, at fara undir framleislu burtur ˙r lokalum rßv°rum. K°kurin hjß Sp/f Matur-Viljin ß H˙sum, er gˇkendur til framleisluna. ═ k°kinum eru allir hentleikar, og m°guleikar, at hava smßar framleislur. Hesir fasilitetir kunnu tey luttakandi Ý verkŠtlanini br˙ka, eftir skipaari avtalu, skrivar ˙toyggjafelagi ß sÝni heimasÝu.
Enn eru bert rabarbur og hvannir gˇkendar til framleislu, men ┌toyggjafelagi arbeiir vi, at fßa Heilsufr°iligu Starvsstovuni at gˇkenna arar v°rur, so v°ru˙rvali kann vÝkast komandi summar.
LÝknandi kapping, Eldrimner, hevur veri hildin Ý Sv°rÝki Ý mong ßr, og hevur ment mathandverki Ý Sv°rÝki munandi, sÝani hon byrjai. ═ ßr er ta so fyrstu fer, at roynt var vi eini norurlendskari ˙tgßvu, og arbeitt verur vi at skipa reglur, so kappingin kann ganga ß skift millum londini.
Ingi Samuelsen


text:
Read-Speaker ger tað møguligt at fáa tekstin á heimasíðum upplisnan. Tað hjálpir tær, ið hevur trupulleikar av at lesa tað, sum er á netinum. Við at fáa tekstin upplisnan, skilir tú betri og lættari tað, sum stendur á síðuna. Hetta ger innihaldið meiri atkomuligt og ger tað lættari at lesa heimasíður. Sum brúkari noyðist tú heldur ikki at heinta (downloada) nakað.
Hvussu brúki eg hetta?
Lurta eftir høvuðsinnihaldinum.
Klikkja á Lurta knappinum fyri at hoyra høvuðsinnihaldið
Ein ljóðspælari opnar seg (sí myndina niðanfyri) og Read-Speaker byrjar at lesa tekstin á heimasíðuna.
Í brúkarabjálkanum í hesum ljóðspælaranum kanst tú:
Gera pausu/Endurbyrja upplestur.
Steðga upplesturin.
Førka ljóðknappin fyri at fara til ávíst stað í tekstinum.
Stilla ljóðstyrki.
Klikkja á Stillingar ímyndina (tannhjólið) og gera tínar stillingar.
Klikkja Heintingar ímyndina (píl niður) og heinta ljóðfíluna við allan tekstin.
Sløkkja ljóðspælaran.
Tú kanst brúka Tab / Shift+Tab til at flyta millum ymsu evnini í ljóðspælaran og sláa Enter fyri at gera ávísan knapp ella leinki virkið.
Lurta eftir markeraðum teksti.
Tú kanst eisini velja at lurta bert eftir parti av teksti, markera valda tekstin og klikk á Pop-Up knappin, ið framkemur næstur músapílinum. Tá tú klikkir á hendan knappin, sæst ljóðspælarin, og Read-Speaker byrjar at lesa tekstin, tú sjálvur hevur valt.
Stillingar:
Á stillingar myndini kanst tú:
Velja um tú ynskir tekstin litmerktan meðan lisið verður.
Velja um tú vilt hava tekstin litmerktan sum orð og setning, setningur einans, ella orð einans.
Velja slag og litir til litmerking.
Velja um tú vilt síggja upplisna tekstin litmerktan við stórum stavum niðast á skíggjanum.
Velja millum seinan, miðalskjótan og skjótan upplestur.
Velja um síðan skal fylgja litmerkta upplisna tekstinum (rulla við).
Velja um Pop-Up knappurin skal síggjast, tá tú markerar ein tekst.
Endurgera allar stillingar til upprunastøðu.
Tú kanst eisini lurta eftir tekstinum í Stillingar myndini við at klikkja á Lurta knappinum ovast til høgru á myndini.
Vinarliga vitja heimasíðuna hjá Read-Speaker, fá meiri upplýsing um online text to speech.


text:
- Tíðindi, mentan og ítróttur
Stuttleikir á Tórsbreyt
Tak niður
Sunnudagin klokkan tvey skipar Hvirlan fyri familjutiltaki á Tórsbreyt, har børn upp til 11 ár kunnu royna seg við bóltkasti, longarlopi og 60 metra renning.
Vikuskiftissendingin hitti Tór Mortensen og Eydnu Mariu Debes, sum fara at leggja lag á. Tey eru alt annað enn óroynd - føroyameistarar í bæði hesum og hasum.
Eydna hevur bragdað innan fimleik, og Tórur hevur eitt nú vunnið DM í trýstøkk, sum er eitt slag av longdarlopi. Hoyr tey greiða frá um tiltakið
Sí eisini


text:
Sverri Egholm
09.10.2014 - 21:17
Tað var ein fullur salur av fólki møttur upp, tá flogoyggj skuldi avdúkast á Hotel Føroyum.
Fyrireikarirnir greiddu frá, at flogoyggin kemur at liggja í Tangafirði, har sum Flesjarnar eru. Flogoyggin er so mikið væl útgjørd, at hon kann taka ímóti heimsins størstu flogførum og útgjørd við bryggjukanti, so at eitt nú fiskur, kann fara av landinum beinanvegin.
Verkætlanin er í trimum byggjustigum. Kostnaðurin fyri fyrsta byggjustigið er 2,4 mia, har ein flogbreyt og terminalur er við. Næsta byggjustig 2,0 mia har ein onnur flogbreyt og hangarur. Sìðsta byggjustig kostar 1,2 mia, sum fyri tað mesta er keiin. Samlaði kostnaðurin fyri verkætlanina er mettur at vera 5,6 mia.
Nýggi flogvøllurin kallast AP19 og stendur fyri AirPort 19. Tann nítjanda oyggin í Føroyum.


text:
Ingi Samuelsen
15.09.2017 - 09:51
Ítróttur > Ítróttur > Súkkling
Topp 10 er málið hjá Torkil Veyhe í stóru donsku súkklukappingini, Postnord Danmark Rundt, sum endar í morgin.
Føroya besti súkklari er liðskipari á liði sínum, ColoQuick-Cult Cycling Team, til kappingina hesaferð. Tað vil siga, at at uppgávan hjá hinum súkklarunum á liðnum er at tryggja, at Torkil liggur trygt fremst í hópinum, og kann koma á mál saman við hinum favorittunum.
- Uppgávan hjá mær í ár er ein heilt onnur enn hon var í fjør. Tað er eisini orsøkin til, at eg ikki havi verið so nógv at sæð í sjónvarpsdekninginum, sum eg gjørdi í fjør, greiðir Torkil Veyhe frá.
Í fjør var Torkil við í kappingini kring Danmark á samansetta landsliðnum. Tá hevði hann ikki fasta uppgávu, men fríar ræsur. Og tað gagnnýtti hann til at leypa á fleiri ferðir og royna seg einsamallan. Harvið fekk hann eisini nógva tíð á sjónvarpsskíggjanum.
Kappingin í gjár, kallað ’kongaetapan’, var teinurin mitt í kappingini, sum altíð endar í brekkuta landslagnum í og kring Vejle. Kappingin endaði við einum rundstrekki í Vejle, har málið varð lagt ovast á mest tiltiknu brekkuni millum súkklarar í Danmark yvirhøvur, Kiddesvej, sum skuldi koyrast fýra ferðir.
Torkil var væl við heilt fram heilt til seinasta umfar.
- Eg fekk trupulleikar gervinum, og mistið takið í sjálvari finaluni, sigur Torkil Veyhe, sum kom á mál sum nummar 21, 39 sekund eftir danmarksmeistaran Mads Pedersen frá Trek-Segafredo liðnum, sum nú eisini liggur á odda samlað í kappingini.
Samlað er Torkil nú nummar 18, 51 sekund eftir Mads Pedersen.
- Málið hjá mær er at enda millum 10 teir fremstu í kappingini, og tað vóni er at klára longu í dag, tá tíðarkoyring verður í Randers. Rutan passar væl til mín, sigur Torkil Veyhe.
Danmarks Radio DR1 byrjar sendingina frá kappingini í dag klokkan 14.30.


text:
Ingi Samuelsen
02.01.2015 - 03:53
12. juni 2014 var ein heilt serligur dagur í lívinum hjá Fridu Solbjerg Augustinussen. Hon føddi ein væl skaptan son henda dagin. Tað var ikki tað at føða, sum var nakað serligt hjá Fridu – tað hevði hon roynt fyrr – tað var mátin, sum tað hendi uppá.
Les hugtakandi og til tíðir skemtiligu frágreiðingina um henda heilt serliga summardagin í lívinum hjá Fridu Solbjerg Augustinussen:
Í dag 30. desember siti eg við einari kenslu av stórari gleði og hugsi um 12. juni 2014. Eg var sett at eiga barn tann 15. juni, eg gekk og bíðaði. Planlegði hvussu eg skuldi gera, tá verkirnar fóru at koma. Eg merkti okkurt smávegis næstan hvønn dag uppundir 12. juni.
"Er tað nú at eg skal ringja til vinkonuna, sum skuldi koma við á sjúkrahúsið?" Maðurin var ikki heima, kom ikki heim fyrr enn 6 vikur eftir føðing - hann siglir í úti.
Eitt var eg púra vís í, EINGIN skuldi vera inni við mær, tá eg skuldi eiga barnið, hetta er so privat, at eg vildi klára tað sjálv, tá eg ikki kundi hava mannin við mína lið.
"Eg havi jú átt tvíburðar og ein son, so hví skal eg ikki eisini klára hetta," hugsaði eg??
Míni nærmastu vildu ikki, at eg skuldi vera sjálv, so eftir tos aftur og fram, var avgjørt, at eg kundi ringja eftir hjálp, um eg hevði tørv á tí. Tey skuldu sita og bíða í bilinum uttan fyri sjúkrahúsið!
Klokkan er 5.00, 12. juni. Eg vakni við eitt sindur av pínu í lendunum, fari upp á wc, jú har er eitt sindur av blóði, "hetta eru byrjanin til verkir," hugsi eg. "Hvat geri eg nú?" Eg legði meg aftur, klári ikki at sovna, leggi meg at skriva til mannin, "nú verður tað - eg fari nokk at eiga innan tað næsta samdøgrið."
Kl 7 veki eg børnini, fái tey í skúla, havi pínu, men sigi einki við børnini um hetta, tí at eg vil ikki, at tey skulu spekulera um mammu sína, meir enn neyðugt. Klokkan gongur, svigerinnan, sum hevur sovið hjá okkum seinastu dagarnar, er hjá mær. Vit tosa aftur og fram um, hvat og nær eg skal ringja til ljósmóðir.
Svigerinnan eigur eingi børn og veit tí ikki, hvussu tað merkist at eiga børn. Hon biður meg fleiri ferðir ringja til ljósmóðir. "Tú ert jú sjálv, bið um hjálp, ella eg koyri teg til sjúkrahúsið" - alt í góðari meining.
Eg haldi meg aftur at ringja, tí eg havi jú átt tvær ferðir fyrr, hví so ringja so tíðiliga, tá eg veit at einki fer at henda fyrr enn aftan á midnátt. Meðan eg heingi síðstu klæðini á snórin, havi enn somu pínu, onkuntíð kraftigari og so aftur veikari pínu, smáverkir hugsi eg!
Hurðin gongur og inn koma ein onnur vinkona og børn hennara. Eg rópi upp, at eg komi beinanvegin, heingi líka klæðir upp. Kl er nú 11, "hvat skal eg gera? Burdi eg sagt vinkonuni at eg gangi við verkjum?"
Eg lati sum luft, kóki kaffi og fái svigerinnuna at keypa okkurt afturvið. Eftir hálvan tíma ger svigerinnan tekin til mín um, at eg má siga at eg havi verkir og ikki klári so gott at sita. Fyrst sigi eg nei, men má asanna, at nú er pínan kraftigari og eg má siga hví eg allatíð fari frá borðinum fyri at stýra verkjunum og pínuna, sum nú er kraftigar og kemur oftari....
Vinkonan fer avstað aftur, umskyldar seg, at hon kom inn forstýrandi við børnunum. Sigur at eg burdi sagt henni frá beinanvegin, so hon ikki forstýraði, eisini biður hon meg ringja, um eg havi tørv á hjálp. Eg bað hana ikki tvætla, eg havi stýr á verkjunum, átt tvær ferðir fyrr og veit at tað verður nokk ikki fyrr enn um 12 tímar...
Nú er kl 13, eg havi ligið á sofuni í næstan tveir tímar, klári ikki so gott at reisa meg fyri pínu, men havi tað gott. Eg takið tíð av verkjunum, stoppurið sigur 8 til 10 minuttir millum verkirnar. Hvat skal eg gera hugsi eg? Tað byrjar eisini at ganga upp fyri mær at eg eri sjálv um hetta. Eg tosið við mannin í tlf, hann uggar meg, "hetta skal nokk ganga hjá tær, tú ert røsk og sterk góða!" Eg klári illa at halda tárunum aftur, eru bæði kedd um støðuna, spent at fáa elskaða barnið í mín favn og glað um hjálpina øll vilja veita mær, nú eg eri sjálv.
Eg ringi til ljósmóðurina, "halló Fía sigur hon, hvussu gongur?" (Hon veit at eg skal vera sjálv og hvørjari støðu eg eri í) "Jú sigi eg, nú eru verkirnar byrjaðar", við sárbærari rødd, eri líka við at gráta. "Ok, sigur hon, hevur tú tað gott, hvussu langt er millum verkirnar og nær ætlar tú at koma?" "Eg veit ikki, 8-10 minuttir millum verkirnar," klári eg at siga. Hon uggar meg, "åå góða, so kann tað blíva til nakað í dag ella einki."
"Hygg eg visti, at hattar fór at blíva svarið eg fór at fáa," hugsadi eg. "Ring endiliga aftur, um verkirnar gerast kraftigari, ella tá tú ikki heldur út at vera heima meir, so kemur tú bara á sjúkrahúsið."
Eg liggi framvegis á sofuni, tá vinkonan, sum eg havi heitt á at vera standby, um eg havi tørv á hjálp, kemur forbí at vita um nakað er hon kann hjálpa við. Eg bjóði kaffi, "ligg tú har, ikki hugsa um meg, tú ert næstan klár at eiga," sigur hon við meg! "Nær ætlar tú at fara á sjúkrahúsið?" spyr hon meg. "Veit ikki," sigi eg, "havi akkurát tosa við ljósmóðirna”, og greiði henni frá samrøðuni.
"Ja, eg eri klár, tá tú vil koyrast," sigur hon. "Tvass eg koyri sjálv, sigi eg, tað er eingin trupuleiki!" "NEI!!"siga báðar í senn við meg, "nú lurtar tú eftir okkum og tekur av hjálpini, tú kann fáa!"
"Ok, so koyra tit meg og avtalan um at ringja út í bilin eftir hjálp stendur við!" Vit skemtast eitt sindur um, at tað hevði nú veri stuttligt um eg átti í bilinum og tær vóru ljósmøður hjá mær. Hvør bleiv so uppkallað, ella báðar, svigerinnan og vinkonan? Eftir ein tíma við práti, verkjum og láturi biði eg vinkonuna fara heim at gera seg klára at koyra meg á sjúkrahúsið til kanningar kl 16. Hon játtar, fer heim at pakka. "Stokkar kann hon gott taka við, um hon kemur at sita í bilinum í fleiri tímar," hugsar hon.
Nú havi eg ligið so leingi á sofuni, vil so illa pissa og geri meg at reisa meg upp. Eg klári ikki at reisa meg, hugsi ikki um hví, biði svigerinnuna um eina hjálpandi hond. Hon so ger, gongur aftan fyri meg, heldur at okkurt kann henda.
"Ikki steingja hurðina," sigur hon, eg svari bara "nei nei, hvussu kann hon vita at eg kanska skal eiga hvørja løtu, tá hon ikki hevur roynt at eiga barn, hugsi eg?"
Eg tók verðuliga feil av hesi støðuni eg var komin í... Tá eg gangi inn aftur í stovuna, og ætli at leggja meg aftur, hendir okkurt løgi.. eg klári akkurát at heingja meg á spísuborðendan og royni at siga, "OMG eg havi “pressiverkir”, ring til onkran!!!!!!" sigi eg.
Hon so ger, ringir til vinkonuna. Við munninum fullum av tannkremi, svarar vinkonan, at hon kemur oman beinanvegin. Innkomin ringir hon telefonnummari hjá ljósmóðurini upp. Eg fái hornið, "halló Fía, ert tú har? Klárar tú at koma á sjúkarhúsið?" Eg klári at svara "góða kom til mín, eg veit ikki um eg skal eiga nú, haldi at høvdi eg úti!" "Ja, eg komi, Sigur hon, gev mær líka vinkonuna aftur."
Eg so geri, hoyri at tær tosa um, hvussu langt eg eri, vinkonan sigur okkurt um verkir, hon heldur at tær eru kraftigar ella so. Vinkonan hevur gjørt bilin kláran at koyra á sjúkarhúsið, men eg biði líka um at sleppa á sofuna at liggja og summa meg, áðrenn vit fara at koyra. Tað tekur 10-15 minuttir at koyra til sjúkrahúsið. Tær ringja aftur til ljósmóðirna, hon MÁ koma sum skjótast. Hon so ger, koyrir til okkum uppá 7 minuttir. Ljósmóðurin visti ikki akkurát hvar vit búgva, men tosar við svigerinnuna í telefon, sum kann guida hana á rætta stað, meðan hevur ljósmóðurin eisini samband við sjúkarhúsið, sum hevur sent sjúkarbil avstað.
Hesir minuttir, meðan við bíða eftir ljósmóðurini ganga so seint. Eg havi áhaldandi kraftigar pressuverkir, royni av øllum alvi at halda aftur, men klári tað ikki. Vinkonan er hjá mær allatíðina, uggar meg, "tað gongur nokk," sigur hon fleiri ferðir.
Í meðan stendur svigerinnan í túninum og bíðar eftir at ljósmóðurin skal koma. Tá ljósmóðurin endiliga kom, sær hon, at eg eri komin so langt, at eg eigi hvørja løtu. Hon ger skjótt av, biður svigerinnuna gera klárt í kamarinum hjá soninum, so eg kann koma inn har at føða.
Eg klári, við hjálp frá vinkonuni og ljósmóðurini at reisa meg upp. Heingi meg um heiðarnar á vinkonuni, meðan eg spakuliga bakki inn úr stovuni og inn í kamari hjá soninum. Komin inn veri eg løgd á seingina, buksurnar tiknar av, tá sigur ljósmóðurin at eg bara skal pressa alt er eigi, tá verkin kemur aftur.
Eg so gjørdi, eg pressaði, tað næsta eg hoyrda var, "nú er beiggin komin út Fía!"
Hesir seinastu minuttir gingu so skjótt, eg hvørki legði til merkis, at bæði svigerinnan, vinkonan og tveir portørar vóru inni við, tá eg føddi sonin Jonhard. Eg var snøkt sagt tikin á bóli av soninum, sum nokk vildi mammusa ætlan um at vera sjálv, tá hon skuldi eiga, ørvísi.
Eftir at eg hevði átt kl 15.20, var fult hús av grannum, mínum børnum, og vinfólki, sum øll vóru glað og rørd av, hesi fantastisku hending. Veðrið var at tí allarbesta hendan dag 12. juni 2014 og øll bygdin glað og stolt av at ein bygdamaður var føddur í bygdini.
Tað eru enn dagar, har vit við gleði tosa um serligu hendingina, tá eg átti heima. Hvussu tað gekst at hava tvær óroyndar “ljósmøður” hjá mær, sum hvørgin hevur roynt at taka í ímóti barni fyrr og tá fitta fryntliga ljósmóðurin kom og dagarnir eftir, at eg hevði átt.
Eisini koma fleiri minni fram, sum eru komisk og stuttlig. Eitt er, tá eg síggi portørin smekka høvdi lætt í 1/2m stóru disco kúluna, sum hongur mitt í kamarinum,annað er skramblanin av legoinum, sum portørarnir ruddaðu av spæliborðinum, fyri at gera pláss hjá ljósmóðurini at arbeiða.
Tað gingu eisini vikur, har eldri sonurin verðuliga var fornermaður um alt legoið, sum var "knúst" og segði, at portørarnir sjálvir skuldu koma aftur at byggja ALT aftur
12. juni 2014, hevur bæði ríka mítt lív við lítla nýføðinginum og knýtt vinarbond við fantastisk fólk, sum hjálptu mær hendan dag.


text:
Hansa Poulina skrivaði føroyska flogsøgu
Føroysk flogsøga varð skrivað 30. mars, tá Hansa Poulina Adriansdóttir gjørdist fyrsta føroyska kvinnan handan stýripinnin á einum Airbus flogfari.
Tað er Atlantic Airways, ið á teirra facebook síðu, skriva um søguliga hendingina.
- Hansa Poulina Adriansdóttir er fyrsta føroyska kvinna handan stýripinnin á einum Airbus. Hansa Poulina byrjaði hjá Atlantic Airways sum flogterna,
men situr nú í stýrihúsinum! Her avmyndað við roynda flogskiparanum Jógvan Fjørðoy, umborð á okkara Airbus 319, skrivar flogfelagið.
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Orð og lag: Johannes Granberg
Týtt: Victor Danielsen
1. Langt, langt frá Gudi sum trælur eg lá,
kendi ei náðina;
fríur eg varð, tá ið Jesus eg sá
bløða á Golgata.
Niðurlag:
Signaða Golgata,
signaða Golgata,
har bøtt fyri synd varð, út strikað mín skuld –
signaða Golgata!
2. Frígjørd av honum mín sál syngur glað:
Æra, halleluja! –
Ja, henda nýggja og lívsæla dag
syngur um Golgata.
3. Andan sum innsigli gav hann og pant,
tá ið hann fekk mítt ja;
at honum sjálvum hans hvíla meg bant –
hvílan við Golgata.
4. Skjótt skal hann koma – ta vón eigi eg –
taka heim brúðrina,
og tá við Himmalsins heri skal eg
syngja um Golgata.
5. Kom, kæra sál, tú, sum útveg ei sær,
kom og kenn náðina!
Jesus, hann syndina, straffina bar
hin dag á Golgata.
Niðurlag:
Boygg teg við Golgata,
boygg teg við Golgata,
har bøtt fyri synd varð, út strikað tín skuld –
boygg teg við Golgata!


text:
Líknandi greinar
Stjørnan og Polarhav landa gullaks til Kósina ídag
Stjørnan og Polarhav landa júst nú á Kósini. Teir hava 191 tons av gulllaksi og var veiðan boðin út á Fiskamarknaður Føroyar. Teir byrjaðu veiðuna tann 11. juli, Stjørnan hevði 85,5 tons og Polarhava 105.5 tons. Partrola var eystanfyri Føroyar. Tað er Tavan í Leirvík, ið keypir lastina. SáH
Málið hjá Jóannes K. Danielsen til 2-0
Tá ið 70 min. vóru leiktir legði Jóannes K. Danielsen KÍ á odda til 2-0, eftir at Páll Klettskarð hevði roynt seg, bólturin endaði hjá Jóannes K. Danielsen og hann smekkaði til og bólturin sang í málinum hjá EB Streymi til 2-0. Her málið hjá Jóannes, sjá herundir. SáH
Signhild Joensen føroyskt met í 100 metur rygg við tíðini 1:03.04 í SuSvim í morgun
Signhild Joensen úr Ægir slóð fyri løtu síðani føroyska metið í 100 metur rygg á langbana í suðri við tíðini 1:03.04. Tíðin er so góð, at hon er eisini niðanfyri kravtíðina til EM. Fantastiska flott Signhild Joensen. Enn einaferð staðfestur tú, at tú er besti kvinnuligu svimjarin í Føroyum. Nummar tvey gjørdist Maria Bjarnastein Antoft Les meira…


text:
ULLARMÓTTØKA Á BÚNAÐARSTOVUNI Á SUMRI 2018
Frá 19. juli til 18. august 2018 verður tikið ímóti ull á Búnaðarstovuni í Kollafirði. Tikið verður ímóti ull hósdag og fríggjadag frá kl. 10.00 til kl. 17.00 og leygardagar frá kl. 13.00 til 18.00.
Tikið verður tó ikki móti ull ólavsøkuaftan.
Er talan um størri nøgdir, er best, at tygum avtala tíð frammanundan. Ullin verður góðskumett og avroknað eftir góðsku.
Ullin skal vera turr, rein og nosslig og stungin í reinar posar.
Tikið verður ikki ímóti ull við skræpu ella málingarrestum í, vátari ull, ella ull við ov nógvum mosa, bosi ella eyri í, og heldur ikki ímóti pesjum (fleirárað ull). Ull við fremmandalikamum í (t.d. restir av bótum, tráði o.tíl.) verður somuleiðis vrakað. Ansi eftir at taka hetta frá, áðrenn komið verður við ullini til Búnaðarstovuna.
Ullin verður skild í tveir góðskuflokkar, I. flokk og II. flokk.
Tøvd ull, hálsull og møgulig búkull o.tíl. verður avroknað í II. flokki.
Jú betur ullin er hagreidd og flokkað frá veitarans hond, jú skjótari gongur avrokningin á móttøkustaðnum.
Fyri ull í I. flokki verður latið kr. 10,- fyri kg, íroknað MVG.
Fyri ull í II. flokki verður latið kr. 1,50 fyri kg, íroknað MVG.
Er veitarin ikki MVG skrásettur, verður prísurin tí ávikavist kr. 8,- og kr. 1,20 fyri kg.
Navn, P-tal ella V-tal og konto nr. at flyta gjaldið fyri ullina á, skulu upplýsast, tá ullin verður latin inn.
Avtalað er við MBM sølustøðini kring landið, at hesi selja vælegnaðar posar frá Vest Pack at stinga ullina í. Tað er tó ikki ein treyt, at hesir posar verða nýttir.
Eru ivamál, vendið tykkum tá til Dortheu Joensen, á tlf. 29 90 19 ella dj@bst.fo.« Aftur


text:
Almennu kassarnir fáa meir enn pensionistarnir
Lønmóttakarin rindar skatt av gjaldinum til Samhaldsfasta, ALS-gjaldinum, gjaldinum til Barsilsgrunnin og Heilsutrygdargjaldinum.
Vit eru helst øll væl nøgd við omanfyri nevndu gjøld, sum øll eru grundsúlur undir vælferðarsamfelag okkara.
Men eiga vit at rinda skatt av hesum gjøldum, sum jú eru ein skattur í sær sjálvum?
Gjaldið til Samhaldsfasta verður hækkað upp í 3% av skattskyldugu inntøkuni frá 1. januar 2019.
Politiski boðskapurin er, at hetta verður gjørt, fyri at pensionistarnir skulu hava kr. 1.000,00 meir um mánaðin at liva fyri.
Hetta halda helst tey flestu vera sera gott, og taka fult undir við tí.
Men lat okkum hyggja eftir einum dømi, sum vísir at pensionistarnir eru ikki teir einastu sum fáa burturúr pensiónsnýskipanini.
Dømi:
Ein sum tjenar kr. 400.000,00 skal gjalda 3% til Samhaldsfasta, hetta er kr. 12.000,00, so nú skuldu vit hildið at 12 pensionistar fáa kr. 1.000,00 meir um mánaðin, í ein mánaða í hvussu er, ella at ein pensionistur fær kr. 1.000,00 um mánaðin í eitt ár.
Men roknistykki sær heilt øðrvísi út.
Fyrst skal hesin sum hevur goldið tær kr. 12.000,00 í Samhaldsfasta, gjalda kr. 6.000,00 í skatt beinleiðis til Landskassan (ca. kr. 3.500,00) og Kommunukassan (ca. kr. 2.500,00)
Síðani, tá pensionistarnir fáa gjald úr Samhaldsfasta, skulu teir aftur gjalda skatt av hesum peningi, sum var skattaður tá hann varð inngoldin.
Fyri at ein pensionistur skal hava kr. 1.000,00 meir at liva fyri, má Samhaldsfasti útgjalda kr. 1.600,00.
Pensionisturin fær kr. 1.000,00, Landskassin kr. 250,00 og Kommunukassin kr. 350,00
Tað vil siga, at ein sum hevur kr. 400.000,00 í inntøku skal gjalda:
Til Samhaldsfasta kr. 12.000,00
Til Landskassan kr. 3.500,00
Kommunukassan kr. 2.500,00
---------------
Tilsamans kr. 18.000,00
Samhaldsfasti, sum einans hevur tær kr.12.000,00, má gjalda soleiðis:
Skattur til Landskassan ca. kr. 2.000,00
Skattur til Kommunukassan ca. kr. 2.500,00
Til pensionistarnar kr. 7.500,00
----------------
Tilsamans kr. 12.000,00
Landskassin fær kr. 3.500,00+kr. 2.000,00= kr. 5.500,00
Kommunukassin kr. 2.500,00+kr. 2.500,00= kr. 5.000,00
----------------
Almennir kassar tilsamans kr. 10.500,00
Pensionistarnir tilsamans kr. 7.500,00
----------------
Tilsamans kr. 18.000,00
Er tað rætt at ein sum tjenar kr. 400.000,00 skal gjalda kr. 18.000,00 fyri at Samhaldsfasti skal kunna gjalda pensionistunum kr. 7.500,00?
Restina, næstan 60% deila Landskassin og Kommunukassin ímillum sín.
Er tað ikki meiri rímuligt, at pensionistarnir fáa meir?
Ella at lønmóttakarin rindar minni?
Ella møguliga at partarnir deildu, soleiðis at pensionistarnir fingu meir, og lønmóttakarin rindaði minni?
Hetta er jú at rinda skatt av skatti.
Dømi omanfyri er bert um Samhaldsfasta.
Støðan er tann sama fyri ALS, Barsilsgrunnin og Heilsutrygd.
Eftir míni meining, er hetta ein feilur, sum eigur at verða rættaður sum skjótast.
Joen Magnus Rasmussen
Løgtingsmaður fyri Fólkaflokkin
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Ljóðbrot: Tá dunnan endaði undir sofuni
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Hava lýst eftir stjóra fyri slakar 50.000 krónur
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Sjálvstýri havt ársfund
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Vespureiðrið (94) - 22. okt 2018
Terje hugleiðir um almennan og privatan kappróður.
Tvístøða (43) - Øll sendingin
Samband
Postboks 226
FO-600 Saltangará


text:
Í sambandi við vísindaligar rannsóknir av makrelstovninum í summar, søkir Havstovan eftir nótaskipi at gera rannsóknirnar, sum verða fíggjaðar við granskingarkvotu. Upp til 1.900 tons av makreli eru sett av at fíggja rannsóknirnar. Kvotan kann fiskast í føroyskum ella altjóða sjógvi, og verður latin sum egin árskvota sambært § 61 í lógini um fyrisiting av sjófeingi í 2017, sí leinkju niðanfyri.
Freistin at søkja er fríggjadagin 8. juni 2018 við telduposti til This e-mail address is being protected from spambots. You need JavaScript enabled to view it.
Les alla lýsingina her.


text:
Gudleys og Gudloysi. Hvat vilja vit?
Heimasíðan hjá Gudloysi varð um mánaðarskfiti apríl-maj 2013 strikað av Spacetown.org uttan ávaring. (Les nærri frágreiðing her.) Neyðugt var tískil at flyta til ein nýggjan netvert og at endurstovna síðuna frá einum gomlum trygdarriti. Tíverri mistu vit onkrar bloggupostar og tilhoyrandi viðmerkingar. Hesin blogguposturin varð endurstovnaður 17. juni 2013 frá Bing cache. Tíverri er ikki gjørligt at endurstovna viðmerkingarnar. Vit her á Gudloysi eru framvegis ímóti at strika viðmerkingar, men tað sama kann ikki sigast um Spacetown. – Heini Reinert, skrivari
Gudloysingar hava ein image-trupulleika fyri tíðina. Vit eru frustrerað. So øgiliga frustrerað yvir hvat gongur fyri seg í almenna rúminum. Tað frustrerar okkum at síggja, hvussu átrúnaður forpestar kjakið um so mikið týdningarmikil ting sum barnauppaling, ræðið hjá kvinnum yvir egnum kroppi og undirvísing í skúlunum. Tað frustrerar okkum, at hoyra trúgvandi fortelja okkum, hvat *vit* trúgva og halda. Tað frustrerar okkum at hoyra um, hvussu kristni meirilutin følir seg forfylgdan og hóttan. Tað sigur seg sjálvt, at okkara frustrasjón má koma út onkursvegna. Og ein máti at gera hetta, er at gera gjøldur burturúr meiningunum hjá hartrópandi minnilutanum av kristnum.
Eg dugi væl at síggja, hví hetta er problematiskt og hví summi kristin føla seg órættvíst viðfarin. Eg veit eisini at summir, kanska meira tolnir, gudloysingar ikki føla seg væl við, at aðrir gudloysingar velja ein slíkan máta at loyva sínum frustrasjónum út. Summi kalla okkum fyri óseriøs og síggja einans skemt blaka upp á eina Facebook síðu.
Eg má viðganga, at eg summar tíðir havi rullað eygu at onkrari mynd, sum liggur á Facebook síðuni hjá Gudloysi. Eg eri næstan givin at lesa kjakið har inni, tí tað einasta, sum verður sagt, er at Gudloysi er eitt óseriøst felag, tí har eru skemtimyndir á Facebook vegginum. Bæði kristin og aðrir gudloysingar siga tað sama.
Men vita tit hvat frustrerar meg uppaftur meira? Hvørja ferð onkur skrivar ein djúpt persónligan ella væl gjøgnumførdan bloggupost, so verður sum í grøvini. Næstan sum um, at ongin vil hoyra tað seriøsa. Sum um at tá okkurt er væl skrivað, so keða gudloysingarnir seg og tey kristnu hava onki at kritisera.
So her er eitt uppskot til tykkara:
- Um tær ikki dámar skemtimyndir um býttar meiningar, sum summi kristin hava, so lat vera við at dáma Facebook síðuna hjá Gudloysi. Facebook síðan er eitt stað hjá gudloysingum at sleppa av við sínar djúpu, djúpu frustrasjónir um samfelagið, vit liva í í dag.
- Um tú vilt síggja seriøsar, persónligar ella politiskar tankar, sum gudloysingar (og onnur) gera sær um trúgv, okkara samfelag og tað at vera gudloysingur, so les blogguna hjá Gudloysi. Bloggan er hvar vit siga tað, vit veruliga vilja og meina. Tað er her, vit eru nakin og erlig.
Áðrenn tit skilja hvussu ótrúliga strævið tað er, at alla tíðina verða útsett fyri idiotiskar fordómar og okkara forskrúvaða samfelag, so kunnu tit ikki skilja hví summir gudloysingar hava brúk fyri at gera gjøldur við hesum. Og hetta er ein boðskapur bæði til fornermaði kristin og meira… tolsamar gudloysingar. Facebook síðan er eitt frístað, har summi fáa anda.
Nú til tað seriøsa.
Gudloysi sigur í síni endamálsorðing at vit vilja arbeiða fyri sekularisering og fyri at vera eitt stað fyri gudloysingar. Eg haldi Facebook síðan klárar hatta seinna hampuliga væl hóast summi gudleys eru ósamd. Tað fyrra skal henda her og í miðlunum. Har tykist tó vera ósemja um hvussu vit skulu røkka hesum endamáli. Júst hvat eru okkara aðalmál?
Eg, til dømis haldi at vit eiga at stuðla samkyndum í at fáa tey rættindi, sum kristnu politikarar royna at forða fyri tíðina. Eitt sekulert samfelag kann ikki lata seg stýra av kristindómi, óðansæð hvat fyri kristindómur hetta er. Eg veit tó, at summir gudloysingar halda hetta vera uttanfyri okkara endamál, tí vit eru ikki øll samkynd. Eg haldi eisini, at vit eiga at innføra eina nýggja og betri fosturtøkulóg, men aftur her eru summir gudloysingar ivaleyst ímóti, tí (hvør skuldi trúð tí) vit eru ikki samd um fosturtøku, og harafturat eru vit heldur ikki øll feministar.
Ok, hvat so við at taka kristindómin út úr okkara lóggávu? Er tað rætt, at fólkaskúlin og barnagarðarnir skulu uppæla okkara børn í einari kristnari sigalagsligari tradisjón? Heldur nakar gudloysingur, at av tí at Føroyar eru eitt ”kristi samfelag”, so skulu slík ting vera í fólkaskúlalógini?
Hetta er ein innbjóðing:
Eg vil hava tykkum øll, gudleys, ivandi og trúgvandi at fortelja mær, hvat *tit* halda aðalmálini hjá Gudloysi áttu at verið og hvussu vit skulu røkka hesum. Eg vil hava seriøs uppskot og eg vil hava, at tit deila á Facebook síðuni hjá Gudloysi. So síggja tey, ið ivast í Gudloysi, at vit kunnu vera seriøs. Bring it!
Merki: Ása Johannesen, Facebook, Gudloysi, sekularisering


text:
Gamalt var, at kappróðrarfeløgini kring landið flotaðu bátarnar Flaggdagin 25. apríl. Tá byrjaði venjingin undan summarstevnunum kring landið. Nógv er broytt hesi seinastu árini, nú verður vant innandura tað mesta av árinum, og fleiri av bátunum hava longu verið at sæð á firðum og víkum.
Hóast viðurskiftini eru broytt, eisini hjá Kappróðrarfelgnum NSÍ, so hevur felagið onkursvegna valt at halda fast um hesa siðvenja, og hósdagin í hesi vikuni, sum er dagurin til heiðurs fyri Merkinum, verða bátarnir flotaðir alment í hesum árinum.
Heitt verður á róðrarfólkið um at møta Niðri á Støð, í neystinum, kl. 13:00 hin 25. apríl. Okkurt lætt verður til matna, bátarnir verða flotaðir og síðani verður róð út í bátahylin í Runavík. Haðani gongur róðrarfólkið inn til Posthúsið í Saltangará og fer uppí skrúðgonguna, saman við øðrum ítróttarfólkum og skótum, sum luttekur í flaggdagshaldinum á torginum við býráðssalin í Saltangará kl. 15:00, har hornorskestrið spælir og Annleyg Lamhauge flytir fram røðu.
Eftir haldið rógva bátarnir inn aftur í Støð, og vænta verður, at nakað av bátum fylgja kappróðrarbátunum. Bátafelagið á Bakka og Kappróðrarfelagið hava tosað saman um hetta, og vónandi verður tað ein frægari maritim sjón á fjørðinum hósdagin í vikuni. Eftir at fylgið er komið inn í Støð á Glyvrum aftur verður ymiskt fyriskipað, eitt nú fæst suppa, kaffi og køkur. Skjóttgangandi bátar fara at sleipa vatnskíðir eftir sær og til ber at rógva í kano. Øll eru hjartaliga vælkomin í neystið hendan dagin.


text:
Kranar í øllum avskugningum
Rætti kranin setur prikkin yvir i’ið í einum køki ella baðirúmi. Í høvuðsmyndini vísa vit: Newform Linfa kranar frá Cassøe. Um tær dámar tann klassiska stílin, so eiga vit krom kranar í øllum avskugningum. Men vilt tú heldur hava ein krana úr messing ella kobari? Ella kanska heldur svart? Ja, so eiga vit tað við!
NOBA CK01
NOBA CK01 , ið her er vístur í messing, svørtum og kobari fæst eisini í burstaðum og blonkum rustfríðum stáli.
newform real
Newform Real kranin er líka so praktiskur sum hann er snøggur. H: 544mm.


text:
Hallur av Rana 10.08.2018 (08:29)
Stak friðarligur Summar Festivalur
Hóast fleiri føroyingar í gjár valfartaðu til Klaksvíkar, har ársins Summar Festivalur fór av bakkastokki og kendi danski bólkurin Aqua samlaði túsundtals føroyingar á Vágsbøi, so merktist tað ikki aftur á arbeiðsbyrðini hjá løgregluni.
- Vit hava eyka fólk í Klaksvík í samband við festivalin, men tað gekk stak friðarligt fyri seg. Vit hava ikki fingið nakra fráboðan yvirhøvur, sigur vakthavandi á løgreglustøðini.
Summar Festivalurin heldur áfram í dag og er høvuðsnavnið í kvøld svenska Zara Larsson, ið fer á pall á Stóra pallinum klokkan níggju í kvøld.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Sambært SwimmingWorld Magazine sigur Masafumi Izumi, ‘Federation Executive Director’ í japanska svimjisambandinum, at: “Even if Irie’s world record would not be ratified by FINA, the Japanese Federation will not omit it from the Japanese record book”. Og víðari, “The position of the Japanese Federation is different from FINA. Although there are discrepancies, and we are in confusion. The Japanese Federation will have to distinguish FINA’s standard and our own standard in the ratification process”. Og sum tey eisini siga á SwimmingWorld Magazine, so kann hetta føra til tað ‘áhugaverdu’ hending, at eitt nationalt met er betri enn heimsmetið.
15 thoughts on “Japanar góðkenna metið hjá Irie, líka mikið hvat FINA ger”
-
Sjálvandi er Popov aktuellur í hesum kjakinum. Hvussu leingi stód hansara heimsmet í 50 frí (21,64)? ( juni 2000 til feb 2008) Og hvussu ber tad til at nú knappliga eru fleiri farnir undir hansara tíd upp á eitt ár? og enntá heilt nidur á 20,94? Treshold, Popov var/er superb. Hetta er sum at siga at DaVinci ikki var superb sum kunstnari, tí nú kunna vit gera nógv betri myndir vid hjálp av teldum og ødrum hjálpartólum. Tad er og verdur eitt verri sirkus vid hesum draktunum, og tad verdur neyvan eitt minni sirkus í framtídini. Hygg t.d eftir hvat er loyvt at svimja í eftir listanum hjá FINA. Tvs at einar alm. svimjibuksur ikki eru í lagi í dag um tær ikki eru á listanum. Og tá vit nú koma til eina kapping, so er heilt ómøguligt hjá IKKI drakt ekspertum at meta um hvat er loyvt, og hvat ikki er loyvt.
The Speedo LZR Racer suit, the first of its type launched back in February last year, and the suit in which most of the amazing spate of over 100 world records have been set since – including those of Sullivan, Libby Trickett, and Stephanie Rice – passed the FINA tests and is on the list of approved suits.
Og rokni vid tú leggur merki til tad eg havi boldad og tí sigi eg enn einafer Back to Basic.
P.S Vónandi er hatta vid undanvindi til ein 100m ein mini-heilabløding…
-
Ikki Weismüller. Skerdingin er at nú er tad eitt met sum Popov svam í svimjibuksum, eins og Weismüller. Og í dag er tad ein heildrakt sum eg metid sum teknologisk doping. Eins og tad ikki er lov at dopa seg bara eitt lítid sindur, skal tad heldur ikki vera lov at nýta draktir sum gera tíduliga mun. Og jú tad verdur alt annad líka ómøguligt at umsita. Listin er IKKI bara ætladur HM í Rom, men eisini Flot open á Toftum. Og nei eg skilji ikki handan metaforin. Undanvindur í 100m renning hevur so ótrúliga nógv at siga. Tú kansk f.eks prøva at súkla í mótvindi og undanvindi, og føla munin. So 2 m/s +/- er ein fín regla. Ella kanska skuldi eg fari mær ein túr nidan á svangaskard ein illvedursdag og sett heimsmet!!!
-
Øll metini, sum eru sett sídan feb. 2008 eru sett vegna eina dragt. Hygg t.d eftir hvussu nógv heimsmet vóru sett um ári ádrenn superdraktirnar komu, og so hvussu nógv eru sett sídan!!! Okkurt met hevdi kanska komi allíkavæl, men tídin hevdi ikki verid tann sama uttan drakt!!!! Eg eri einigur í at tad er nakad lort at fara aftureftir og strika met, men fyri mær er tad einasti møguleiki, um svimjing skal vera lív laga. Tú sigur tad nokk so væl sjálvur “Sig mær eitt heimsmet í svimjing sum er sett uttan nýggja útgerð? Tað letur seg neyvan gera.” Eg kann seta ein sera einfaldan spurning sum tú kanst svara mær uppá . Hví skula vit hava draktirnar?
-
Ok so eru vit sum so einigir onkustadni. Men man kann eisini fáa eina supertíd vid at lata seg í svimjiføtur og brúka elastik, men tad hevur sum so einki vid svimjing at gera, og rokni ikki vid at fólk, eftir at hava svomid 16,0 vid svimjiføtrum og elastik missa móti tá tey lata seg úr. Dugi ikki at síggja hví heimselitan skal detta burtur av tí. Ein og hvør sær at tad er draktirnar sum standan sum høvdusgrund fyri hesum villu forbetringunum, og tá man ikki vera so ringt at blakad tær vekk (brenna tær) og so síggja tad stóra í at vera madur móti tídini, og ikki sum nú bestu drakt.
Ópopulerar avgerdir muga takast, og kanska eisini avgerdir sum ikki geva so nógva meining her og nú. Møguliga skrúda metini aftur til pre LZR, og so seta hesar tídirnar til heimsmet. Og so framyvir bannad øllum draktum. Hvat so vid teimum tídunum sum eru settar ádrenn feb 2008 í Fast Skin osfr? Ja tad er bara nakad man má takad vid, men sum ikki gevur meining, men onkustadni má man seta markid. Og vit kunna eisini siga at tídirnar vid Fast Skin osfr eru langt frá so revolutionerandi sum tídirnar vid eitt nú jaked oø.
-
Um motivatiónin einans er at fáa eina supertíd ódansæd hvat, so er fult av mátum at klára tad uppá (medisinsk doping sigst vera so gott). Og um eitt menniskja ikki skilir at tad er grunda á eina pill býtt drakt at tídirnar fara raplandi nidureftir sum ongantíd fyrr, so rokni eg ikki vid vegurin til medisinska doping er so langur heldur. Vit sódu t.d Ben Johnson renna eina ótrúliga tíd á sinni. Men tad gjørdi ikki at elitan gavst vid at renna 100m av tí grund. Fólk vistu at hann ikki var komin til tídina sum onnur fólk, men tí hann eisini var dopadur. Og tí rokni eg ikki vid at nakar fer at missa motivatiónina, bara tí FINA og vit onnur koma til fornuft og siga at hetta ber ikki til og at tídir, sum eru setta í dopingdraktum vera strikadar.
Og takad vit hina síduna av sakini, so er elitan eitt, men hvat so vid fjøldini? Øll hava nokk ikki rád til hesar draktir, og eg rokni heldur vid at hesi fara at missa motivatiónina, tá sídumadurin hevur drakt og hesin onga. Og enn longur, so sódu vit til OL at Jeanette Ottesen og Jacob Ankjær brutu kontraktina vid Arena, tí at tey sódu, at um man skuldi vera vid so mátti man vera í LZR.
Um nú øll innanfyri svimjiheimin síggja ljósid (at bannad øllum draktum og (møguliga) strika metini) fáá vit aftur okkara reina ítrótt, har tad er besti madur sum vinnur, og nokk eisini einaferd í framtídini fer at seta heimsmet uttan teknologisk doping!!!
-
Eg, tú og FINA kunna gera tad ólóligt at brúka draktir, sum tíduliga hjálpa, eins og medisinsk doping heldur ikki er loyvd! Men argumenti fyri at svimjarar missa motivatiónina um draktirnar vera bannadar tí so svimja tey ikki líka skjótt longur er jú just tad sama sum vid Ben J. At hansara tíd bleiv strika, vikar ikki vid tad fakta at hann rann tídina. Og ja tídarfaktorurin spælir inn, men skal tad vera nakar møguleiki fyri at svimjing sum vit kenna tad skal yvirliva, so er tad nakad sum má gerdast.
Jón eg haldi at tad sum gerd at vit kunna blíva vid at diskutera er at eg snakkid útfrá hvussu eg hevdi ynskt (og síggji sum einasta møguleika) tad skuldi verid, og tú tosar útfrá tí fakta at FINA ikki gerd nakad vid málid. Og tí kunna vit ikki blíva samdir í hesum.
Eg vil helst stedga skridulopinum og berda steinarnar nidanaftur har teir hoyra heima, medan tú sært tad fakta at teir ikki vera bordnir nidanaftur, og argumenterar harfrá.


text:
Fyrstu 7 mánaðirnar í 2018 eru 22 dopingroyndir tiknar av føroyskum ítróttafólkum. Allar royndirnar vóru negativar. Royndirnar eru tiknar innan fleiri ítróttagreinar, bæði til kappingar og til venjingar . Hetta er samstundis fyrstu royndirnar, sum føroysk dopingeftirlitsfólk hava staðið fyri og hevur arbeiðið gingið sera væl.
ÍSF fegnast um at arbeiðið hevur gingið sum tað skal, og at føroysku ítróttafólkini eisini hava tikið væl ímóti dopingeftirlitsfolkunum. Nógvir spurningar verða settir av ítróttafólkunum, venjarum og leiðarum – og er tað eisini ein uppgáva hjá dopingeftirlitsfólkunum at kunna hesi um antidoping. Dopingeftirlitsfólkini hava eisini verið á vitjan hjá feløgum uttan at nakrar royndir hava verið tiknar.
Avgreiðslutíðin hevur bert verið 2-3 vikur. Áðrenn varð avgreiðslutíðin upp í 2 mánaðir. Orsøkin er tann, at nú verða royndirnar sendar beinleiðis til eina góðkenda kanningarstovu í Oslo. Áðrenn máttu royndirnar fyrst sendast til Danmarkar og síðani til Oslo.
Í døgunum 20-22 august koma starvsfólk úr Antidoping Danmark ,at hava kunningarfund og vitja venjingar-og fitnesstøðir í Føroyum. Kunningarfundurin verður í ÍSF-húsinum mánakvøldið 20 .august kl 19:00.
Harumframt verður undirvísing og frálæra fyri tey 5 dopingeftirlitsfólkini í Føroyum.


text:
Ert tú ein, sum knarrar
Tað er ein søga um ein bónda, sum var víðagitin fyri at vera negativur. Ein dagin kom ein granni framvið, steðgaði á og gjørdi eina positiva viðmerking til undurfullu grøði hansara: "Tygum mugu vera ovurhonds eydnuríkur við innheystingini í ár", segði hann. Bóndin svaraði ógvuliga tvitin: "Tað sær kanska eitt sindur út av nøkrum, men ein metstór avgrøði er ógvuliga trupul at fáa eygað á úr moldini".
Ísraels fólk hevði sama slag av gremjandi hugburði. Gud hevði á ein undurfullan hátt haft umsorgan fyri teimum á ferðini gjøgnum oyðimørkina, men álíkavæl grenjaðu tey støðugt. Til dømis grenjaðu tey um breyðið, sum Gud miskunnarliga hevði útvegað teimum niður úr luftini. Tey mintust harafturímóti fiskin, sum tey fingu fyri einki í Egyptalandi, og agurkurnar, melónirnar, purrurnar, reyðleykin og hvítleykin. Tey søgdu: "Vit síggja aldri nakað uttan hetta mannað!" (4.Mós.11,6). Hvør ein tøkk!
Eisini vit hava lyndi til at hyggja at tí negativa heldur enn at tí positiva í lívinum. Vit illkennast ofta inná Gud, táið vit áttu at prísa Honum fyri óteljandi signingar Hansara. Vit gera ofta okkum sjálvi ørkymlaði av vónbrotum og missum, sum Harri okkara loyvir til okkara andaliga besta.
"Táið fólkið knarraði, tendraðist vreiði Harrans, og Hann gjørdi enda á nøkrum ytst í tilhaldinum" (4.Mós.11,1).
Umsett úr Our Daily Bread
Mikkjal á Bergi


text:
Ókendur morgindagur
Tíðum ynskja vit at fáa kunnleika um, hvat goymir seg aftanfyri geilarhornið fyri framman í lívi okkara. Samstundis fyrireika vit og royna at fyribyrgja ymiskt ella skýggja tað, sum vit álíkavæl vita fer at henda sambært Heiløgu Skriftunum.
Onkur vísmaður hevur sagt: "Hóast vit ikki kunnu síggja um húsarhorn, so er Gud førur fyri tí". Hvussu mangan betri er tað ikki og meira tryggjandi!
Stutt síðani vóru ommudóttir mín Amalja og eg í ferð við at kóka egg til morgunmatin. Sum vit hugdu at kókandi vatninum í grýtuni og undraðust á, hvussu leingi eggini skuldu kókast, segði Amalja: "Spell at vit ikki kunnu opna eggini fyri at síggja, hvat líður". Eg var samd við henni! Men tað hevði gjørt eggini ónýtilig, so vit máttu líta á ráðgevingina við ongari trygd um úrslitið.
Við tað at Jesus hevur lovað at taka Sær av okkum hvønn dag - og tað er íroknað í morgin - so kunnu vit liva av trúgv ein dag ísenn (Matt.6,33-34).
Amalja og eg gjørdu av at geva morgindagin trygt í hendur Guds. Hevur tú gjørt tað?
Umsett úr Our Daily Bread
Mikkjal á Bergi


text:
Tilhoyr til stýristøðir
Um tú skalt brúka tilhoyr til tína stýristøð, so kanst tú finna tað mesta í stóra úrvalinum hjá Elding. Vit hava m.a. headsets, minniskort, kontrollarar, fjarstýringar, myndatól, róður, káplar og annað tilhoyr til Nintendo, Playstation og Xbox. Tú kanst eisini finna flottar taskur til Nintendo DS ella Nintendo 3DS og serligar mýs og knøttaborð til gaming á telduni.
-
PS4CAMERANEW
699
Netgoymsla: Levering 5-13 dagar
- To vidvinkel linser
- VR og håndfri styring
- Ansigtsgenkendelse


text:
Hallur av Rana 10.08.2018 (14:04)
Heita á fólk at koma í góðari tíð
Summar Festivalurin væntar fult hús í kvøld og heitir tí á fólk um at koma í góðari tíð í kvøld, aftaná at trupulleikar vóru við langum køum í gjár.
- Í gjárkvøldið vóru umleið 8000 fólk á Summar Festivali, og tað skapti langar køir við inngongdina áðrenn konsertina við høvuðsnavninum Aqua, sum mátti útsetast eitt korter, skriva fyrireikararnir í tíðindaskrivi.
Fyrireikararnir vænta uppaftur fleiri fólk í kvøld, tá ið svenska heimsstjørnan Zara Larsson skal spæla á Vágsbø.
– Vit vilja heita á fólk um at koma á festivaløkið í góðari tíð áðrenn konsertina, so langar køir ikki verða við inngongdina, sigur Erik Biskopstø, sum er ein av fyrireikarunum av Summar Festivalinum.
Zara Larsson spælir á Vágsbø kl. 21:00 í kvøld. Onnur sum framføra eru í kvøld Heiðrik, T.O.S., Lena Anderssen, Kjølar, Asta & Liza, Sámal Ravnsfjall og Ingi Poulsen.
Í kvøld verður eisini stóra SF fagnaðarkonsertin, tá 15 sangarar syngja 15 sangir, sum hava verið við at seta dám á Summar Festivalin gjøgnum árini.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Børn og ung
Tað finst ein ørgrynna av heimasíðum til børn og ung um gransking og granskingarúrslit. Her eru nakrar slóðir, sum kunnu brúkast t.d. í fólkaskúlanum og á miðnámsskúlunum.
Snar
Føroyski undirvísingarprotalurin. Ein skattur við tilfari, uppgávum og spølum til stór og smá, væl dagførd, altíð nýtt áhugavert tilfar.
Speki
Á snar.fo er ein temasíða við fyrilestrunum frá røðini Speki, sum Fróðskaparsetrið og Sjónvarpið gjørdu í 2007-2008. Nógv hent tilfar til uppgávuskriving.
Atlantsoyggjar
Heimasíða, ið lívfrøðilinjan 2011/2012 á Læraraskúlanum hevur gjørt og fer at halda við líka hetta komandi árið. Evnið er Atlantsoyggjar, og tað verður viðgjørt bæði í mun til náttúru, ílegur, vistfrøði og veðurlag. Eisini ymiskt annað lívfrøðiligt tilfar fer at vera at síggja her.
Fólkaskúlanæmingar kunnu t.d. brúka hesa síðu at nema sær kunnleika um bæði sítt egna umhvørvi, og um hvussu okkara náttúra og umhvørvi líkist og víkir frá oyggjum sum liggja longur suðuri.
Vitan
Útvarpið hevur eina sending, kallað Vitan, har serfrøðingar í næstan en tíma sleppa at greiða gjølla frá um okkurt evni. Nógvir av hesum serfrøðingum eru granskarar, bæði í Føroyum og uttanlands.
Forskning.no
Mest umfatandi síðan í norðurlondum til børn og ung. Filmar, tekstir, spøl og royndir. Nógv ymisk evni. Norsku miðlarnir endurgeva søgur av hesi síðuni 30-40 ferðir um vikuna.
NysgjerrigPer
Norsk síða til børn upp til umleið 15 ár. Spøl, kappingar og royndir av ymsum slag.
Experimentarium
Donsk síða til børn og og vaksin. Royndir, spøl, søgur um alt millum himmal og jørð.
Galathea 3
Donsk síða sum fylgir skipinum Galathea 3 á ferð síni kring knøttin.
Stjørnuhimmalin
Ein spennandi síða har tú kanst finna stjørnur og stjørnumyndir.
Kennir tú okkurt gott stað, sum tú heldur vit áttu at víst til, kanst tú senda okkum ein teldupost á gransking@gransking.fo


text:
Kvívíkskonubrot í Vestmanna fimmti
Heidi er í løtuni næsta kvinna á lista Tjóðveldisins til Løgtingið. Hon varð vald á ting í Norðstreymoyar valdømi í 2004 – sum fyrsta tjóðveldiskvinna í Norðstreymi, og onnur kvinnan nakrantíð eftir Mariu Hansen. Hon sat á tingi til tann 15. september í 2008, tá táverandi løgmaður sleit samgonguna, og hon skuldi júst taka við sum forkvinna í fíggjarnevndini.
Tað er neyvan ov nógv sagt, at hevði Heidi Petersen sitið í hesum sessi í dag, og ein samhaldsføst samgonga hildið fram, høvdu fíggjarligu raðfestingarnar og skilið verið munandi øðrvísi og búskaparliga ábyrgdin á heilt øðrum støði í Føroyum í dag.
Hetta hevur Heidi prógvað í sínum longu sera fjølbroytta politiska og fakliga virki. Heidi er kvíkingur, og giftist Tummasi av vælkendu Cristophersen-ættini í Vestmanna. Og hon hevur gjørt allar søgur um stríð og agg millum vestmenningar og kvíkingar til skammar. Heidi fór inn í kommunalpolitikk og var partur av teimum sterku kvinnum, ið tóku valdið og ábyrgdina í Vestmanna Bygdarráð í 1988 og leiddu bygdina gjøgnum kreppuárini, trupla skuld og brotasjógvar. Hon legði saman við hinum bygdaráðslimunum dentin á sosialar batar, mentan, skúla, umhvørvi, vinnuligar karmar og fíggjarligt skil. Frá 1988 til 1992 var Heidi somuleiðis nevndarlimur í Føroya Kommunufelag.
Heidi er útbúgvin lærari, og hevur umframt nýskapandi virksemi og áræði í lærarayrkinum tikið fakliga felagsábyrgd sum formaður í Skúlavegleiðarafelagnum.
Í 2001 gjørdist hon forkvinna í Norðstreymoyar Tjóðveldisfelag, og var við til at leggja lunnar undir, at Tjóðveldi framvegis átti annað umboðið í Norðstreymi, til vallógin varð broytt í 2008.
Frá 2002-2004 var hon formaður í aðalstjórn Tjóðveldisins og tók eisini her stóra ábyrgd, m.a. við størri átøkum at samskipa lokalu tjóðveldisfeløgini kring landið, og at fáa fólkaræði og ávirkan limanna at mennast í flokkinum.
Heidi hevur sostatt gjørt eitt drúgt arbeiði, og hevur vunnið sær royndir í øllum slag av politiskum og fakligum arbeiði, áðrenn hon gjørdist tingkvinna. Hetta kemur eisini bæði henni, flokkinum og øllum tinginum til góðar. Hon er hugsjónarkvinna og hevur frælsi og fólkaræði sum fremstu politisku stavnhald. Og hon leggur alstóran dent á, at føroyskt tjóðarfrælsi skal byggja á veruligt frælsi millum landsins íbúgvar og eitt virkandi fólkaræði. Tað krevur ikki bert, at føroyingar taka fólkaræðið og ábyrgdina av øllum okkara viðurskiftum. Men sjálvsagt eisini, at øll hava eins góða atgongd, ábyrgd og ávirkan á politisku avgerðirnar – ikki minst helvtin av øllum fólksliga tilfeingi landsins, sum ikki ber heitið kallkyn.
Og tá Heidi hevði vunnið sær sætið á tingi í 2004 við einum sera góðum persónligum vali, stóð skjótt øllum greitt, at hon ikki lat seg kísta av vanligum fordómum um kvinnur ella lat sær lynda ein trongan leiklut hjá kvinnum í politikki. Sjálv onnur tjóðveldiskvinna á tingi og bert sjálv triðja av øllum tinglimum, vildi Heidi beinanvegin fara undir broytingar í stirvnum politiskum skipanum og hugburðum. Hon leggur doyin á, at vanliga býtið millum sonevnd “hørð” og “bleyt” virðir skal broytast, og vil sjálvandi eins væl fáast við vinnumál sum við sosialmál og mentamál. Hon vil gera av við hugsanina, at kvinnur skulu bara fáast við tað, ið onkusvegna hevur fingið heitið “bleyt virði”, meðan mennirnir skulu taka sær av teimum “hørðu virðunum” sum vinnu, pengum, tunlum, uttanríkispolitikkiog valdspolitkki sum heild. Hvør skal siga: Hasum hava kvinnur jú ikki skil fyri. Ansið tit bara børnunum og teimum gomlu og sjúku, meðan vit eru úti og skaffa pening til húsarhaldið, fáast við vinnu og handil, byggja monumentini og gera teir hørðu rossahandlarnar.
Ikki talingur um, sigur Heidi.
Tískil gjørdist Heidi Petersen fyrsta kvinna á tingi, ið var framsøgufólk í fiskivinnumálum. Og hon legði í vinnunevndini stóra orku í at gera sínar hugsanir greiðar um vinnumenning, umframt asfalt, betong og infrakervið, sum sambært henni ikki skuldu skíggjast, men bert fáast í eina hóskandi langtíðarætlan og javnvigast við onnur týðandi virði.
Samstundis legði hon stóra orku í onnur av hjartamálum sínum: Skúla og útbúgving, har hon var framsøgukvinna og hevði støðug uppskot um at menna fólkaskúlan, miðnámssskúlarnar og Fróðskaparsetrið, og hon eigur m.a. sín stóra lut í, at Fiskivinnuskúlin í Vestmanna loksins fekk betri karmar. Mentan – har hon m.a. saman við Tjóðveldi fekk eitt uppskot samtykt um munandi størri játtan til Musikkskúlan og batar til Tjóðpallin og Mentanargrunnin. Umhvørvi – har hon var fyrst við uppskoti um tjóðarlundir í Føroyum. Sosialar batar til veikastu samfelagsbólkarnar, har stakir uppihaldarar loksins fingu batar eftir at sama uppskot varð lagt fram 4 ferðir frá Tjóðveldi.
Og í javnstøðuarbeiðinum hevur hon gingið undan við úrslitum. Heidi var saman við Annitu á Fríðriksmørk og Lisbeth L. Petersen stigtakari til útnorðurráðstevnu fyri kvinnur og til at stovnseta Demokratia, sum hevur bøtt munandi um kvinnuumboðanina á tingi, hóast langt er á mál.
Heidi torir at siga sína hugsan á røttum stað, og hon fírir ikki fyri at svara aftur í sama stíli, tá jargongin við tingbólkaborðið ella á tingi, gerst íðan og kontant og harðmælt. Og hon hevur prógvað, at hon eisini torir at ganga undan og ímóti tí, sum kann geva prus og harðar atfinningar í politiska lívinum.
Saman við Tórbirni Jacobsen legði hon uppskotið hjá Tjóðveldi fram um tilfeingisbúð, og hon hevur tosað fyri og atkvøtt fyri niðurskurði í fiskidøgum, hóast hon sjálv er virkin í felagi, sum rekur fiskivinnu og eigur fiskiskip. Hetta gevur harðar ákoyringar hjá øllum, og ikki minni munnu ákoyringarnar hava verið í baklandinum í Norðstreymi og á heimafrontinum. Rokni við, at nógvir verbalar bóltar eru smassjaðir tvørturum køksborðið heima í Miðalsbrekku, men Heidi stendur fast við tað, hon hevur lagt fram í politikki.
Heldur ikki skal fjalast út yvir, at Heidi mangan hevur verið ósamd við undirritaða og tingbólkin um avgerðir, ið eru tiknar, og hon hevur gjørt tað greitt við nýtum orðum. Tá ið tíðin mangan hevur prógvað, at hon hevði rætt, er hon ikki farin í leiklutin at siga “hvat segði eg”, men hon velur politisku málini og hugsjónina fram um og stríðist víðari.
Heidi Petersen var ein av teimum ið talaðu fyri at gera Føroyar til eitt valdømi við serligum denti á at styrkja kvinnuumboðanina á tingi. Lagnunnar speisemi vildi, at Heidi hevði verið vald syngjandi á ting í 2008, um Norðstreymoyar valdømi framvegis var. Men hon fegnaðist kortini um úrslitið, har tríggjar kvinnur komu á ting fyri Tjóðveldi, og har sera lítil munur er til næstu kvinnurnar á listanum. Hon fer við millumbili at taka sætið á tingi í hesum valskeiðnum í sambandi við farloyvir, og tað gleða vit okkum til í flokkinum.
Vegna Tjóðveldi ynski eg Heidi Petersen við familju hjartaliga tillukku við runda degnum við vón um drúgt samstarv og nógvar dystir frameftir.


text:
Beskrivelse
Heima í ósanum í Lítluvík er gott at vera. Hvønn dag stuttleika tey sær óført. Tey spæla krógva og blunda og renna um kapp og alt møguligt annað. Tey elska at hugna sær.
Boggelibogg og lítla systirin, Klinka, tíma væl at spæla saman við Bumbum og hinum vinunum. Tey hava tað so óføra stuttligt, líka til ein stór og frek likka kemur og oyðileggur teimum spælið.
Hoyr um, hvussu likkan fer avstað við Klinku. Hoyr um Spíska og Snurluna og eiturkoppin og øll hini. Ein ævintýraferð er byrjað…


text:
Sveinur Tróndarson
16.03.2014 - 03:21
Tíðindi > Tónleikur > Tónleikakappingar
Seinni hálvleikur av tiltakinum Faroese Music Awards - FMA - er byrjaður, og fyrsta virðislønin varð handað Ársins framleiðara.
Teir tilnevndu vóru framleiðarar við drúgvum royndum, og valið fall á Baroli Music, ið framleiðir tónleik til tann stóra heimin.
Ársins videolag er eisini avdúkað, og tann heiðurin vann Greta Svabo Bech fyri Broken Bones.
Hallur Joensen er í kvøld kosin ársins sangari í pop-bólkinum, sum eisini inniheldur country-tónleikin. Hjá kvinnunum var tað Greta Svabo Bech, sum fór avstað við heiðrinum.
Fleiri aðrar tónlistavirðislønir vóru latnar í kvøld, men tann allarseinasta var Ársins tónleikaheiður. Hon varð latin Simma fyri hansara stóra arbeiði fyri føroyskan tónleik í eitt heilt lív.


text:
Tíðindi
4. oktober 2018
Eru dagar, har tú væntar tað versta? Keðiligir dagar, har tú vaknar við einum varuga av, at alt, sum tú gert, er skeivt, og at alt gongur tær ímóti?
Kanska hugsar tú:
”Eg tími ikki upp úr seingini.”
”Eg finni ikki út av nøkrum.”
”Eg eri sikkur í, at eg ikki fari at klára meg væl.”
30.000 næmingar plágaðir av svartskygni
Kennir tú kensluna av svartskygni aftur, veitst tú, hvussu nógvir næmingar í danska fólkaskúlanum hava tað dagliga, tá ið teir koma í skúla. Umleið 10 prosent av næmingunum í 4.-9. flokki eru stórt sæð ongantíð bjartskygnir, vísa úrslit í stóru donsku trivnaðarkanningini, sum er framd í donskum fólkaskúlum í 2017. Tað svarar til, at 30.000 næmingar út av 292.739 næmingum, sum hava tikið lut í kanningini, fara í skúla við svartskygni, kemur fram í kanningini, sum er almannakunngjørd fyri stuttum.
”Tað er ósunt at vera svartskygdur. Vit hava ikki funnið nakað granskingarúrslit, sum vísir, at nakað gott kemur burtur úr at vera svartskygdur,” sigur ein av granskarunum, Hans Henrik Knoop, lektari á Danmarks Pædagogiske Institut við Århus Universitet.
”Tí hava vit savnað okkum um bjartskygnið hjá næmingunum, tað vil siga teirra trúgv uppá, at teir fáa ein áhugaverdan dag í skúlanum, og álit teirra á, at teir eru ikki ov býttir at fáa nakað burtur úr undirvísingini,” sigur hann.
Danska trivnaðarkanningin vísir, at
* Tað er samband millum, hvussu bjartskygdir næmingar eru og hvussu teir trívast: Jú meiri bjartskygdi teir eru, nøgdari eru teir við skúlan, næmingarnar, undirvísingina og enntá vesiviðurskiftini í skúlanum.
* Næmingarnir eru svartskygdast í teimum kommunum, har tað eru nógvir borgarar, sum hava lágar inntøkur. Kommunur við nógvum borgarum við høgari inntøku skora høgt, tá ið talan er um bjartskygni millum næmingar.
Skúlar við nógvum næmingum, sum skora lágt á bjartskygnis-stiganum hjá granskarunum, eiga at arbeiða fyri, at næmingar fáa góðar upplivingar í staðin fyri einum tapi fyri og øðrum eftir, mæla granskararnir til.
”Tað eru nógvir mátar at hjálpa næmingum at fáa viðgongd, sama hvussu dugnaligir teir eru, og tað eiga vit at gagnnýta. Tað er ikki í lagi, at vit lata børn fána burtur í sannføringini um, at teir ikki duga nakað, sigur Hans Henrik Knoop.
Kelda: videnskab.dk
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Eyðun Andreassen
Eyðun Andreassen (27. februar 1945 í Skúvoy) er professari og fólkaminnisfrøðingur, tjóðminnafrøðingur.
Innihaldsyvirlit
Útgivið[rætta | rætta wikitekst]
- 1981 - Fjernsyn på Færøerne
- 1986 - Úr Søgn og Søgu
- 1992 - Folkelig Offentlighed. En Undersøgelse af Kulturelle Former på Færøerne
- 1997 - Føroyskur Dansur
- 1999 - Traðarbókin
Heiðurslønir[rætta | rætta wikitekst]
- 1987 - Bókmentavirðisløn M.A.Jacobsens fyri yrkisbókmentir
Heiðursrit[rætta | rætta wikitekst]
Í 2005 varð heiðursrit útgivið honum til heiðurs. Tað var bókin Eyvinur, Heiðursrit til Eyðun Andreasen, sum Anfinnur Johansen, Jens Cramer og Malan Marnersdóttir hava ritstjørnað. Føroya Fróðskaparfelag gav bókina út.[1]


text:
Norðskála
Norðskáli er rættiliga gomul bygd, helst gongur søgan nakað aftur í miðøldina. Hon er minsta markatalsbygd í landinum, bert 4 merkur. Hetta bar í sær, at í tí longu tíðini, meðan jørðin var avgerðandi lívsgrundarlagið, kundu bert fá fólk lívbjarga sær á staðnum. Ymiskt bendir á, at fyrstu, fáu, búfólkini bert hava støðast har í styttri tíð í senn, hava verið uppisitarar í nøkur ár, og eru so flutt aftur til heimbygdina. Tá loyvt varð at leggja inn gerði, gjørdist grundarlag fyri einum størri fólkatali.
Upprunaligi bøurin liggur frá Stórá og norður á Garðar. Í hesum samanhangi skulu vit eisini síggja elsta býlingin í bygdini, Reynið og Tøðuna. Navnið Garðsendi ber boð um, at hetta var markið norðureftir. Hetta sæst eisini týðiliga á eini tekning frá 1789, ið ein av luttakarunum á kanningarferðini hjá skotanum Stanley gjørdi ein summardag, tá ið teir róðu av Hvalvík og norður til Eiðis. Menn hava tó ikki bert dúvað uppá jørðina, men róð út við smærri bátum, tá ið líkindi vóru til tað. Seinni hevur bygdin breitt seg norðureftir og suðureftir, væl suður um hagamarkið móti Oyri.
Vøksturin í fólkatalinum má eisini her síggjast í mun til lívsgrundarlagið, sum av álvara batnar aftaná 1800. Nú verða gerðini løgd inn - gerði, ið ikki bara geva húsum navn, men sum eru støðið undir húsarhaldinum saman við útróðri og seinni skipsfiskiskapinum. Hesa tíðina er sostatt neyðugt at fáa inntøkuna frá fleiri síðum til lívsins uppihald. Vár og summar til skips og hitt hálvárið til at velta og annað landbúnaðararbeiði.
Handilsmenn hava hesa tíðina nógvar streingir at spæla uppá. Teir taka ofta ímóti fiski, eiga útróðrarbátar og skip, sum eru inntøkukelda hjá bygdafólkinum. Handilin hevði í nógvum førum postin um hendi, umframt ymsa frakt. Alt hetta gjørdi handilin til ein miðdepil í bygdini, har fólk savnaðist, ikki bert fyri at keypa, men eisini fyri at frætta tíðindi.
Við stóru útbyggingunum innan samferðsluna í 1970-árunum kom Norðskáli at liggja væl fyri í meginøkinum. Hetta hevur verið grundarlag undir nýggjum arbeiðsplássum í bygdini, so sum fiskavirki, stoypivirki, innan aling, eins og handils- og tænastuvirksemi. Norðanfyri brúnna um Streymin er vaksið fram eitt handilsøki, sum liggur sera væl fyri í mun til ferðsluæðrarnar í meginøkinum. Fólkatalið er vaksið rættiliga skjótt seinnu árini, og táttar í trýhundrað.


text:
Esvagt hevur sett eina nýggja anti-korrupsjóns mannagongd í verk, ið lýkur krøvini í bretsku Bribery Act. Allir yvirmenn í flotanum hjá Esvagt og øll starvsfólk hjá felagnum á landi hava lokið eina e-learning útbúgving sum lið í íverksetanini av nýggju
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað er tápulig gudsdýrkan at gera gudstænasturnar meiri umráðandi enn Guð.
William Shakespear


text:
Hægstirættur í USA gevur ikki norska Frontline viðhald í royndum tess at forða handlinum millum DHT og BW Group um 11 risatangaskip.Royndin hjá John Fredriksen og Frontline at forða handlinum millum DHT og BW Group hevur ikki eydnast, staðfestir New
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað eru tvær ferðir í lívinum, at ein maður ikki skal hugsa, tá hann hevur ráð til tað, og tá hann ikki hevur.
Mark Twain


text:
Fyrsti heimadystur
TB | 20/03/14
Tíðin er nú komin til at okkara leikarar fara at trína inn á vøllin við Stórá fyri fyrstu ferð í ár í 1. deildar høpi. Mótstøðan er liðið, ið saman við okkum flutti niður úr Effodeildini, 07 Vestur, ið leggur leiðina suðurum leygardagin.
07 Vestur fingu, eins og vit, ein sigur í fyrsta dystinum, men enn er ilt at siga, hvussu teir eru fyri, men hugsandi er, at teir vera ein av avbjóðarunum til uppflyting í Effodeildina.
Seinasti dysturin hjá okkum byrjaði heldur trilvandi og vóru vit aftanfyri við tveimum málum eftir smáum 20 minuttum, men so vendist og gongd kom á okkara leikarar, sum fingu javna áðrenn farið var til hálvleiks og eftir steðgin sótu vit so at siga á øllum dystinum. Endaliga úrsliti bleiv sum flestu kunnugt ein 3-4 sigur til okkum.
Undir hesum dystinum royndi vit okkum við ymiskum taktikkum, lagt var til brots við einum 4-4-2, men sum tíðin gekk gjørdu Páll og Karl av at skifta til ein 4-5-1, har Ragnar Tausen kom inn frá byrjan av øðrum hálvleiki og leikti sum fremsti maður.
Í fjør, tá megnaði 07 Vestur at vinna báðar dystirnar í Vágunum, men her í Trongisvági var als ongin ivi um, hvat betra liðið var. Satt at siga fingu vágamenn ikki eitt bein til jørðina hendan dagin og vóru TB’arnir rættuliga dominerandi.
Vónandi fáa vit endurtikið góða úrsliti móti 07 Vestur á heimavølli!
Hendan vikan hevur felagið aftur verið í brennideplinum í miðlunum, men okkara vón er, at nú verður tað ítróttarligi parturin, ið fer at gera um seg av álvara.
Live Tweeting
Eftir frálíkar afturmeldingar viðvíkjandi okkara Live Tweeting av dystinum móti høvuðsstaðarfelagnum HB, so fara vit at royna okkum enn eina ferð.
Til ber at fylgja dystargongdini á okkara almenna Twitter-profili @TB1892 frá umleið 14:50, t.e. 10 minuttir áðrenn dystarbyrjan.
Vit kunnu leggja afturat, at neyðugt er ikki at tit gera tykkum ein Twitter-profil fyri at fylgja dystargongdini, tí TB-profilurin er almennur, so tað einasta tit skulu gera at opna TB á Twitter í kagan og so er klárt at fylgja dystargongdini leygardagin.
Dysturin byrjar klokkan 15:00
Einaferð TB, altíð TB!


text:
Pál Joensen luttekur sum kunnugt ikki á Oyggjaleikaúttøkustevnuni, nú um dagarnar, men kappast í staðin á donsku meistarakappingini fyri lið, har hann skal hjálpa Aalborg Svømmeklub at verða verandi í ‘Svømmeligaen’, sum er besta deild hjá dønum. Í morgun svam hann so 1500 frí við tíðini 14:47.57, sum er ein absolutt habil tíð, um enn ikki heilt so skjótt sum hansara 14:39.99 á EM í Rijeka. Tíverri svumu Pál og Mads Glæsner ikki í sama riðli, og Glæsner hevði tí fyrimun av at kenna tíðina hjá Pál, tá ið hann skuldi í hylin. Og úrslitið varð tí kanska einamest tí, at Pál varð nr 2 í kappingini, aftanfyri Mads Glæsner sum svam 14:44.19.
(Kaj Joensen, pápi Pál, fylgir við á LiveTiming úr høllini í Gundadali)


text:
Sirið Stenberg setur Bjørn Kalsø munnligan fyrispurning viðvíkjandi næmingum til kostfakligu útbúgvingarnar. Spurningurin skal svarast á tingfundinum í morgin
1. Hvussu nógvir næmingar eru í gongd við útbúgving sum kost og føðsluatstøðingar?
2. Er nøkur miðvís ætlan løgd fyri at tryggja, at vit hava nokk av útbúnum starvsfólkum innan kostfakliga økið?
Viðmerkingar
Kostfakligur førleiki er neyðugur fyri at geva dygdargóða tænastu til fólk, sum eru innløgd, búgva á eldrabústovnum, í mun til serligar sjúkur og í veruleikanum til flest øll fyri at tryggja og menna fólkaheilsuna.
Sum skilst er ikki altíð lætt at fáa útbúgvið fólk til ymisku køkarnar. Samstundis sum tørvurin er vaksandi á fólki við kostfakligum førleikum, og nógv hoyrist um vaksandi tal á fólki við sjúkum, knýttar at kostinum, so hoyrist ikki so nógv um, hvussu hesir útbúgvingarmøguleikar verða troyttir her á landi.
Vit eru serliga seinastu tíðina gjørd varug við, at føðslutrot er ein vaksandi heilsuligur trupulleiki, og at neyðugt er at raðfesta økið frá politskari síðu. Sostatt eigur her at vera nógv at vinna bæði í mun til økt útbúgvingarpláss og betri heilsu, um kostfakligu útbúgvingarnar verða raðfestar
Á Løgtingi, 9. desember 2014
Sirið Stenberg


text:
Her verður lisið úr jólaevangeliinum hjá evangelistunum Matteus, Lukas og Jóhannes. Tvey prát eru við Poul Færø og eitt prát er við Heðin Lamhauge og ymiskt annað. Les meira
Fyrst prátaðu vit við Kára Hammer um at Bethel í Vági er 100 ár. Erla Berghamar greiddi frá Ritstovuni. Ingi Jacobsen greiddi frá einari nýggjárs-ungdómskonsert, sum verður í Løkshøll í Runavík 28. des. kl. 20.00. Til seinast greiddi Jógvan við Keldu frá nøkrum tiltøkum, sum 17 sangarar skulu luttaka í Klaksvík um jólini. Les meira
Fyrst høvdu vit vitjan av bispi, Jógvan Fríðriksson, hann tosaði um evni: Nærvera (at vera tilvitandi hjástaddur), at liva í nú’inum. Síðani vitjaði Maureen Djurhuus Clarke, trúboðari. Práta var um tað hon upplivdi, áðrenn tey fóru úr Vesturafrika við støði í mentanini í miðeystri, tosa um støðuna hjá Mariu móðir Jesu. Les meira
93 ára gamli Jógvan Gerðalíð í Klaksvík fortaldi um jól og nýggjár í hansara barna- og ungdómsárum og annars ymist frá egna lívi sínum. Leif Erik Niclasen var á gátt og greiddi frá hjálpartiltakinum “Hjálpin”. Les meira
Prát varð í dag við Trygva Dam, Hugo Joensen um nýggjárstiltak 1. jan. kl. 00.30, Kristian á Lakjuni um skeið á Zarepta 27.-30. des. og Eyðun Jacobsen um tiltak í Kelduni 23. des. kl. 21.00, og um eina konsert við Guy Penrod 15. aug. 2010. Les meira
Í dag høvdu vit tríggjar ymiskar vitjanir í útvarpsstovuni. Allan Mortensen úr Hebron á Argjum. Hallur Mortensen í sambandi við skeið í nýggjatestamentligum griskum, sum byrjar 4. jan. 2010. At enda var Elisabeth Mortensen úr Ebenezer. Les meira
Svenning av Lofti greiddi frá einari jólahugnaløtu, ið Sinnibati skipar fyri, sum verður í Perluni í Tórsgøtu í Havn týsdagin 15. des. kl. 15.00-18.00. Vit høvdu eisini eina samrøðu við Edith Mørkøre, har hon hevur framsýning, í Dr. Jacobsensgøta 5, í miðbýnum í Havn. Eisini ringdu vit til Grønland og tosaðu við John Østergaard Nielsen um ein nýggjan jólakalendara “Julekalender for voksne” og ymisk annað ið hendur í Grønlandi. Les meira
Thomas Juul Askham greddi frá stuðulskonsertini, sum verður í Oasuni leygarkvøldið 12. des. kl. 19.30. Ella Niclasen greiddi frá Skandinavisku Barnamissiónini, har tú kanst keypa eina geit fyri 200 kr. og hjálpa einari familju í Sambia. Victor Carlsen og Sofus Hansen greiddu frá endurútgávuni av “Míni Jól” á fløgu. Les meira
Í morgun ringdu vit til Ernst Magnussen í samband við eina bókasølu, sum heimamissiónin skipar fyri á torginum í Miðlon. Síðani kom Samuel Jacobsen á gátt og segði frá einari nýggjari DVD-fløgu av Nashville-konsertini, sum var í Ítróttarhøllini á Hálsi í august í ár. At enda fingu vit vitjan av Tummasi Jacobsen. Les meira


text:
Orð: M. Giverholt
Týtt: Ingrid Gregersen
1. O, Lambsins blóð, tað dýrabara blóð,
sum gav mær frið, tá eg við krossin stóð.
Tað er mín uggi her í sorg og neyð,
mítt skýli og mín akkersgrund í deyð.
2. Tá stødd í falli, synd og skomm eg var,
ein fátæk sál, sum ónt bert í sær bar;
eg síggja fekk tann kross, har blóðið rann,
har lekidóm og sálarfrið eg fann.
3. Nú í mín munn ein sangur lagdur er,
sum fylgir mær á míni lívsins ferð,
um Lambið, sum varð slaktað og við blóð’
meg keypti, tá ið deyðin fyri stóð.
4. Um syndin stundum enn mær gerst ov sterk,
eg flýggi aftur til tað stóra verk.
Tí blóðið geldur enn, tað er mín troyst,
tá eg frá loyndu synd vil verða loyst.
5. Og gongur smátt tað enn frá dag til dag,
eg syngi ørindið við sama lag
um slaktað Lamb, um blóð, á krossi rann,
við tí í hjarta glað eg doyggja kann.


text:
• Húsarhaldsburturkast, so sum matleivdir, skitið papp, krukkur.
• Annað burturkast, so sum timbur, flamingo, teppir, møblar, dálkað plast, plattar.
Burturkast at brenna verður skilt í tveir bólkar:
- Stórt burturkast at brenna = størri enn 1,2 m.
- Lítið burturkast at brenna = minni enn 1,2 m.
At tað kostar meira at lata stórt burturkast kemst av, at starvsfólkið hjá IRF eftirfylgjandi má klippa burturkastið sundur. Sí prísyvirlitið her.
Orsøkin til, at burturkastið ikki má vera longri enn 1,2 metur, er ovnurin á Brennistøðini. Um burturkastið er longri enn 1,2 m, gongur tað ikki gjøgnum skaktina inn í ovnin.
Burturkast at brenna skal vera væl skilt, so at einki av hesum fer í:
• Burturkast at endurnýta
• Burturkast at tyrva
• Serliga dálkandi burturkast
• Lutir og evni sum skaða ovnin hjá IRF, t.d. jarn, trýstfløskur, neyðbluss, fýrverk, patrónir, kemiskur lútur v.m.
Hvar kann tað latast inn?
Privat: Í gráa IRF posan, sum hvørja viku verður heintaður av IRF. Tá ið tú ruddar út, ella hevur størri nøgdir, skulu hesar á kommunalu endurnýtsluplássini.
Vinna og kommunur: Eftir avtalu við IRF


text:
Tann føroyska bókin, Træið, eftir Bárð Oskarsson hevur vunnið barna- og ungdómsvirðislønina hjá Útnorðurránum í 2018. Tað varð almannakunngjørt í dag á Mýrin, altjóða barna- og ungdómsbókmnentafestivalurin, sum verður hildin í Norðurlandahúsinum í Reykjavík.
Soleiðis grundgevur dómsnevndin: ”Dómsnevndin hevur valt Træið, tí at bókin hevur einfaldar og skemtingarsamar tekningar, við dámligum huglagi. Søgan, sum er samansett av teksti og myndum, hevur eina heimspekiliga dýpd, sum koma til sjóndar í fleiri løgum.”
Hesi vóru tilnevnd:
Føroyar: Bárður Oskarsson, Træið, myndabók, Bókadeild Føroya Lærarafelags, 2017.
Grønland: Maja-Lisa Kehlet, Kammagiitta! Vil du være min ven?, myndabók, Milik, 2017.
Ísland: Kristín Ragna Gunnarsdóttir, Úlfur og Eddaog dýrgripin, skaldsøga, Bókabeitan, 2016.
Virðislønin verður handað annaðhvørt ár. Tær ymisku dómsnevndirnar í Føroyum, Íslandi og Grønlandi velja eina bók frá hvørjum landi. Ein útnorðurlendsk dómsnevnd, sum er mannað við formonnunum úr dómsnevndunum frá londunum í útnorðri, velur eina av teimum trimum bókunum. Oddfríður Marni Rasmussen umboðar føroysku dómsnevndina Hildur Ýr Ísberg ta íslendsku Erika Baadh Nielsen ta grønlendsku. Virðislønin er á 60.000 krónur.


text:
Viðtøkur felagsins
§1
Navn felagsins er Krabbameinsfelagið. Heimstaður felagsin er Tórshavn.
§2
Endamál felagsins er:
- at gera upplýsingararbeiði til fyribyrging av krabbameini,
- at veita stuðul til gransking av krabbameinssjúkum,
- í serligum føri at veita fólki hjálp, sum eru rakt av krabbameini.
§3
Limir í felganum kunnu vera persónar og feløg.
§4
Hægsta ræði í felagnum hevur ársfundurin, sum verður hildin í Tórshavn í apríl mánaði.
Hesin fundur verðu lýstur við 14 daga varningi við lýsing í føroyskum bløðum, ella við skrivi til hvønn einstakan lim.
Á fundinum hevur hvør limur eina atkvøðu.
Fundurin velur ein fundarstjóra at stjórna fundinum.
Dagsskráin á ársfundinum er:
1. Frágreiðing frá nevndini um virki felagsins í farna ári.
2. Framløga av grannskoðaðum ársroknskapi fyri farna árið og fíggjarstøðu við árslok.
3. Val av nevndarlimum og 2 tiltakslimum.
4. Val av einum ríkisgóðkendum grannskoðara.
5. Ásetan av limagjaldi.
6. Ymiskt
Uppskot, sum skulu viðgerast á ársfundinum, skulu vera nevndini í hendi í seinasta lagi ein mánaða áðrenn ársfundin.
Øll mál verða avgjørd við vanligum meiriluta av teimum, ið møta á ársfundinum.
§5
Roknskaparár felagsins er álmanakkaárið.
Nevnd felagsins skal syrgja fyri, at greinligur roknskapur verður førdur yvir allar inntøkur og útreiðslur felagsins, og at hesin verður latin grannskoðaranum í góðari tíð áðrenn ársfundin.
§6
Felagið verður stjórnað av eini 5-mannanevnd, vald á ársfundinum. Annaðhvørt ár fara 2 nevndarlimir frá og annaðvørt ár 3 nevndarlimir.
Fer nevdarlimur frá, tekur tiltakslimur við í hansara stað.
Fráfarandi nevndarlimir kunnu veljast aftur.
Nevndin velur sínámillum formann, næstformann og kassameistara.
Nevndin kann taka sær fólk til hjálpar, um hon heldur tað verða neyðugt.
Nevndin heldur fund, tá formaðurin ella 3 nevndarlimir halda tað verða neyðugt.
§7
Felagið verður bundið við undirskrift av formanninum ella av 2 nevndarlimum.
Við veðseting av føstum ognum ella við upptøku av lánum krevst nevdarsamtykt og undirskrift av formanninum.
Nevndin kann geva prokura.
Um alt, sum verður viðgjørt á nevdarfundi, verður skrivað stutt frágreiðing í fundarbók. Hendan skal undirskrivast av øllum nevndarlimum á fundi.
Nenvdarfundur er ikki viðtøkuførur uttan so, at minst 3 nevndarlimir eru á fundi.
§8
Felagið kann ikki takast av uttan so, at allir limir skrivliga hava fingið fundarboð, og at 4/5 av møttum limum atkvøða fyri avtøku.
Verður felagið tikið av, skulu ognir felagsins latast øðrum felag við líknandi endamáli.
Soleiðis viðtikið á stovnandi aðalfundi í Tórshavn tann 17.01.1979, við broyting viðtikin á ársfundi felagsins 30. apríl 1990 og 28. apríl 1999.


text:
Sólva Lindenskov Róadóttir 10.10.2018 (22:15)
Íverksetari úr Nólsoy gestarøðari í Danmark
Torben Nielsen, íverkseti av appini Alarm.fo, bjóðar Nólsoyingum at hoyra søguna um hvussu tað hevur gingist honum at menna Alarm.fo og hvat næsta ætlanin er. Torben Nielsen skal í næstum niður til Danmarkar at greiða frá hvussu tað er at verða íverkseti í Føroyum, og um appina hann hevur ment.
- Tað er stuttligt at øva seg í Nólsoy, stórur partur av íblástrinum kemur úr Nólsoy, tí haldi eg tey skula fáa rætt at hoyra søguna fyrst, sigur Torben Nielsen.
Tað verða tvey tiltøk í Danmark, tann 25 Oktober í Keypmannahavn, har Torben Nielsen kemur at hava ein bás og møguligt er at fáa eitt prát við hann. Tað er Føroyska sendistovan í Danmark, ið skipar fyri tiltakinum í Keypmannahavn. Næsta tiltakið er 1 November í Nordatlantens hus í Odense, har Torben Nielsen er gestarøðari og skal greiða frá søguni sum Føroyskur íverksetari.
- Eg fari at greiða frá hvussu tað er at verða føroyskur íverkseti, um alt eg havi uppliva, bæði gott og ringt, sigur Torben Nielsen, og hvussu tað er at vera íverkseti í Nólsoy, leggur hann flennandi afturat.
Í summar gjørdi Torben Nielsen av, at Alarm.fo fór at leggja tað út sum var umráðandi og lívshættisligt, heldur enn at leggja alt út, sum eisini stóð á øðrum miðlum. Tað er ov nógv kunning sum ferðast runt í samfelagnum, so tað er ov trupult at fanga alt.
- Hugskotið til Alarm.fo byrjaði við einum óhappi í Leirvík, har ein drongur endaði á sjúkrahúsinum tí mamman ikki hevði hoyrt útvarpið fyrrapart, og ikki hevði hugt á heimasíðuna hjá kommununi, og tískil ikki hevði fingið við at vatni var dálka, sigur Torben Nielsen.
Man kann Ikki melda seg til nakra skipan soleiðis at man fær kunningina við, og tað er enn ein trupulleiki, heldur Torben Nielsen. Uppgávan at fáa øll at spæla saman, og brúka eina rás er ógvuliga trupult og krevur nógva frágreiðing, leggur hann afturat.
Torben hevur samband uttan um landoddarnar, og heldur seg hava funnið næsta stigi í menningini av appini, men hetta vil hann ikki avdúka enn.
- Eg havi funnið tað næsta stigi, men eg sigi tað ikki fyri nøkrum enn, tí tað er ógvuliga lætt at fáa hugskot, men tað er ikki serliga lætt at útføra tað, sigur Torben Nielsen.
Mín ætlan er at greiða frá upprunanum til hugskotið, hvussu eg kom í gongd, hvat eg havi uppliva o.s.fr.
Á Ovastevnu 2016 royndarkoyrdu vit appina, og tað gekk stak væl, skráðin bleiv dagførd allatíð og so var sanghefti við í appini eisini, næsta stigið bleiv so Ólavsøkan í 2017. Í 2018 komu aðrar líknandi appir á føroyska marknaðin, tá gjørdi Torben Nielsen av at hugsa um næsta stigi í menningini av Alarm.fo, tí hann sá hvat kundi gerast betur við menningini av appini.
- Tá eg fari í gongd aftur nú, so veit eg hvat eg skal gera, tí nú havi eg haft møguleikan at prøva meg fram, sigur Torben Nielsen til seinast.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Eirikur Lindenskov 28.08.2015 (07:45)
Andstøðan framvegis meirilutan
Men nú er Nýggja Sjálvstýri tungan á vágskálini
Veljarakanning, sum Fynd hevur gjørt fyri Dimmalætting, vísir, at sera tætt framvegis er millum stóru flokkarnar, men munurin millum "blokkarnar", andstøðuna og samgonguna er hin sami. Samgogan fær 15 umboð, meðan andstøðan fær 18.
Býtið millum flokkarnar sær soleiðis út:
Sambært kanning, sum Fynd gjørdi fyri Miðlahúsið og Kringvarpið í síðstu viku, so vinnur Fólkaflokkurin ein, Sambandsflokkurin missir ein, Nýggja Sjálvstýri fær ein og Framsókn missir ein.
Soleiðis verður býtið millum »blokkarnar« tann sami. Men munurin er, at nú er Nýggja Sjálvstýri tungan á vágskálini. Um Nýggja Sjálvstýri fer saman við samgonguni, so er tað samgongan sum hevur meirilutan.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
HVÍTVØRUR
HVÍTVØRUR TIL TÍN TØRV
Okkara hvítvørur
Hey og vælkomin til UNO. Eg eiti Hanus og eg hjálpi tær fegin við at finna røttu hvítvørurnar. Vel hvítvørur frá: Siemens, Bosch, Gorenje, Scandomestic og Silverline. Um tú hevur nakrar spurningar so ring til mín á 59 59 81 ella práta við meg beinleiðis á Facebook.
Úrval
hvitvørur frá bosch
Keypur tú Bosch hvítvørur 4 ára garanti, ið ikki kostar eyðkað. Bosch er eyðkent fyri at menna hvítvørur við høgari góðsku og nýtmótans snið. Hjá UNO bjóða vit tær hópin av Bosch hvítvørum at velja í: vaskimaskinur, uppvaskimaskinur, køliskáp, køli/frystiskáp, innbygdar og fríttstandandi ovnar og mangt annað.
Hvítvørur frá siemens
Hvítvørur frá Siemens hava 4 ára garanti. Støkk inn á gólvið og lat okkum vísa tær breiða úrvalið: induktiónskókiplátir, uppvaskimaskinur, vaskimaskinur, ovnar. o.s.fr.
scandomestic
Scandomestic hvítvørur hava 4 ára garanti og vit kunnu bjóða eitt breitt úrval av møguleikum: køliskáp, køli/frystiskáp, induktiónskókiplátur, ovnar, uppvaskimaskinur…
Hvítvørur frá gorenje
Vit hava eitt breitt úrval av hvítvørum frá Gorenje: Innbygdar og fríttstandandi ovnar, induktiónskókiplátur, eymhettur, køliskáp…
silverline eymhettur
Vegg-eymhettur frá Silverline hava eitt snøgt snið og kunnu fjarðstýrast. Tú kanst tí stýra eymhettuni uttan at fara upp frá køksborðinum-


text:
Nú er nakað síðani seinastu rennikapping; men leygardagin var so sett hol á eina nýggja vetrarkappingin, sum í ár verður stuðla av Tryggingarfelagnum Føroyar, og ber hon tí heiti TF Vetrarkappingin. Fyrsta umfar er sum vant Runt Agnið á Toftum, ein teinur uppá góðar 10 km. Byrja verður við Tofta Skúla, og máli er á Tofta kaj. Børnini renna 5 km, og byrja tey á Rituvíksvegnum, og enda tey eisini á Tofta kaj. Roysnið hevði lænt málportal og ljóðanlegg frá Treysti til dagin, so tað var sera hugaligt at koma í mál.
Eg havi í seinastuni verið nógv darvaður av skaðanum í lyskuni, sum blívur við at spøkja aftur. Eg havi roynt at vant varisliga, men so koma dagar har eg tíverri leggi ov nógv fyri, við vón um aftur at gerast klárur til kappingar. Man er for ótolin.
Eg havi annars sett mær fyri at eg vil royna at luttaka í so nógvum vetrarkappingum sum til ber, so hóast mína eitt sindur ivasomu støðu meldaði eg meg til Runt Agnið. Havi glett meg aftur at sleppa til kappingar. Hevði tó ikki tær heilt stóru vónirnar, men treyðugt so, megnaði eg at renna eina tíð eg eri nøgdur við. At eg so bert var 7 sek frá at røkka einum 3. plássi í veteranbólkinum er bert spell. Men kanska skuldi tað verða so. Um eg visti av at Egil Olsen lá til eitt 3. pláss so hevði eg nokk spíla meg meira út, og tað kundi sagtans havt keðiligar fylgir.
Veðrið leygardagin var av tí allarbesta, luttøkan metstór, omanfyri 80 rennarar, og fleiri kvinnur enn nakrantíð. Tað sæst tíðiliga at lív aftur er komi í Roysnið, felag fyri frælsan ítrótt í Eysturoy. Tað er sera hugaligt.
Runt Agnið er ein sera avbjóðandi ruta, í sera nátturuvøkrum umhvørvi. Aftaná stutta undanbrekku frá skúlanum verður tú tveittur í eina stívliga 2 km langa mótbrekku, so 6 km av undanbrekku áðrenn leiðin verður løgd umvegis Saltnes, har aftur ein seig mótbrekka bíðar tær, seinastu 500 m er undanbrekka, men tá eru ofta lítið eftir í beinunum.
Eg kom í mál við tíðini 42:23, ein væl planlagdur túrur hjá mær, og sera glaður um at eg kundi legga 2 grønar afturum áðrenn mótbrekkuna á Saltnes, men 7 sek skilti meg frá at rana 3. plássi frá Egil G. Olsen, sum rann sera gott hendan dagin.
Aftaná gott brúsubað, var kaffi, bollar og køka saman við hugnaligum práti á skránni, áðrenn fari var til heiðursmerkja handan. Ein sera vælfyriskipan kapping. Flott Roysnið.


text:
Venjaraskifti í fimleikinum í Havn
Venjaraskifti í fimleikinum í Havn
Krabbameinsfelagið hevur saman við Fimleikafelagnum Ljósið eitt fimleikalið, ið nevnist Firvaldar. Fimleikurin er fyri øll, ið hava ella hava havt krabbamein og teirra avvarðandi.
Rørsla og styrkivenjing hevur stóran týdning, bæði likamliga og sálarliga. Ítróttur og rørsla betra um útlitini fyri at gerast frísk/ur, samstundis, sum tað gevur styrki at standa ímóti hørðu viðgerðini.
Tað vóru Beinta Sørensen, fysioterapeutur og Annika Lindenskov, sjúkrarøktarfrøðingur, ið tóku stig til fimleikin av fyrstan tíð.
Beinta og Annika hava avgjørt at taka orlov frá fimleikinum, og Anna Maria Joensen hevur játta at verða venjari. Anna Maria er útbúgvin fysioterapeutur við drúgvum royndum og starvast dagliga á Landssjúkrahúsinum.
Vit vilja takka Beintu og Anniku fyri teirra megnar íkast og arbeiðið sum venjarar í Firvaldum hesi árini. Hetta tilboðið hevur verið til gagn hjá mongum.
Krabbameinsfelagið fegnast um at Anna Maria hevur tikið við sum venjari og ynskja henni hjartaliga vælkomnari og góða eydnu.
Firvaldar venja hvørt mánakvøld kl. 19.00 til 20.00 í fimleikahøllini Sankta Frans skúla.
Á myndini: frá vinstru Annika Lindenskov, Annamaria Joensen og Beinta M. Sørensen


text:
Kringvarpið er farið upp í málið um fiskivinnuna
Heldur enn at lýsa málið og lata føroyingar skilja ymsu áskoðanirnar á ætlanirnar um at skipa fiskivinnuna av nýggjum, so hevur Kringvarpið tikið lógaruppskotið hjá samgonguni til sín og roynir nú at trýsta málið ígjøgnum.
Tíðindaflutningurin hjá Kringvarpi Føroya er óheftur av politiskum, handilsligum, átrúnaðarligum og øðrum seráhugamálum, boðar kringvarpið frá á egnari heimasíðu.
Men tað, sum vit síggja nú, er, at Kringvarpið aktivt fer inn í málið um fiskivinnunýskipanina fyri at veita samgonguni eina hjálpandi hond fyri at fáa ein meiriluta fyri málinum í Løgtinginum. Tað sást greitt í tí margháttliga kjakinum í sjónvarpinum týskvøldið 7. mars, tá tíðindaleiðarin í Kringvarpinum, sum ein annar hjúnaráðgevi, royndi at leiða Tjóðveldi og Sambandsflokkin saman.
Sjálvi nevna tíðindafólkini í Kringvarpinum nýggja leistin fyri konstruktivan journalistik. Konstruktivur journalistikkur hevur til endamáls at vísa á loysnir heldur enn bara at finnast at, sum jú er ein vanligur framferðarháttur hjá journalistum.
At Kringvarpið er farið at reka konstruktivan journalistik kann ljóða gott fyri okkum, sum hyggja og síggja, men heitið kann á ongan hátt brúkast um tað, sum fór fram týskvøldið. Fremsta endamálið hjá einum fjølmiðli er at varpa ljós á mál í samfelagnum, soleiðis at borgararnir verða upplýstir og fáa møguleika at taka støðu um ymsu málini.
Men heldur enn at fortelja okkum, hvat innihaldið er í lógaruppskotinum hjá samgonguni, at lýsa fyrimunir og vansar við uppskotinum, hoyra ymsar áhugabólkar og serfrøðingar, so valdi Kringvarpið í kjakinum at seta Sambandsflokkin undir trýst.
Við grafiskum snildum, har reyður ringur var settur um tær báðar síðurnar av heili 105 síðum, sum ósemja var um. Endamálið var so greitt, sum dagurin er langur: "Tit mugu kunnu blíva samdir um tvær síður av 105." Kringvarpið kundi valt at lagt dent á, at alt kjakið seinastu 10 árini liggur einamest í hasum báðum síðunum, tí tað er har at uppboðssølan goymir seg.
Var grafiska snildan fyrsta trekkið, so var taktikkurin at brúka uppskotið hjá Sambandsflokkinum ímóti teimum sjálvum, næsti leikurin. Hesin leikurin var so væl til rættis lagdur, at Bárður á Steig Nielsen varð tvingaður at nikka og játta í takt við tí sera væl til passar Høgna Hoydal. Tað var ikki konstruktivur journalistikkur. Heldur kendist tað manipulerandi.
Triði leikurin í ætlanini kom fyri ein dag í dag, tá ið Magni Laksáfoss var til reiðar at spæla við í væl tilrættisløgdu kampanjuni fyri at fáa fiskivinnunýskipanina hjá samgonguni ígjøgnum.
Øll onnur eru boðfretar
Í tíðindunum á nátturða í gjárkvøldið laðaði Kringvarpið enn ein varða á gøtuni fram til fiskivinnunýskipanina hjá samgonguni. Tá kundi Kringvarpið boða frá, at Norðlýsið og fakfeløgini í Norðoyggjum slerdu manngarð um Hanus Hansen. Men heldur enn at tosa við fakfeløgini um, hvat teirra fráboðan snýr seg um, hví tey óttast fiskivinnunýskipanina, og hvussu tey síggja støðuna, so skýtur Kringvarpið boðberan og roynir at avmontera fráboðanina hjá fakfólkunum.
Tey virða ikki fakfeløgini so frægt, at tey tosa við tey. Tey brúka alla orkuna uppá at sáa iva um Norðlýsið og um tað, sum Hanus Hansen hevur sagt. Tað, sum vit fáa burtur úr innslagnum, er, at Norðlýsið rennur ørindi fyri Hanus Hansen. Vakthundurin er knappliga vorðin vakthundur fyri samgonguna og bítur høvdið av teimum, sum ditta sær at muta ímóti Róm.
Kringvarpið staðfestir, at Kringvarpið gjørdi rætt
Tá Dia Midjord staðfestir, at kjakið heldur seg til redaktionellu fyriskriftina, og javnvág er í orðaskiftinum, so undirstrikar hann bara, hvussu langt út Kringvarpið er vassað í sínum hernaði fyri at fáa fiskivinnunýskipanina hjá Tjóðveldi ígjøgnum.
Óheftni og rættvísur tíðindaflutningur burdu verið bulurin, sum Kringvarp Føroya byggir á. Men útsøgnin hjá kringvarpsstjóranum vísir, at sjálvsrættvísa dunið í kringvarpshellinum er blivið so hart, at tey eru ikki longur før fyri at meta um vanligar journalistiskar leiðreglur.
Eini vælmeint ráð til Kringvarpið má vera, at tey taka fleiri fet aftur og eftirmeta sín egna tíðindaflutning. Uppgávan má vera at lýsa málini sakligt og óheft, at lata ymisk sjónarmið koma til orðanna og kritiskt at eftirkanna og fyrihalda uppáhald hjá øllum pørtum.
Tað er løgin journalistikkur at royna at trýsta politiskar flokkar at ganga í takt. Tað er ikki rættvísur journalistikkur at typpa atfinningarsamar røddir og skýra teir boðfretar. Tað er manipulerandi og óseriøst.
Jørgen Niclasen, formaður Fólkafloksins


text:
LUTTØKA
Hevur tú hug at taka lut í talgildu filmskappingini?
1. Skráset teg til kappingina við at útfylla skjalið her
Tá ið kappingin byrjar 12. september, klokkan 17, verður evnisorðið avdúkað á snar.fo.
2. Luttøkuskjalið og lidni talgildi filmurin verða latin inn áðrenn hin 19. sept., kl. 17. her:
bestifilmurummalid2016@. skulin.fo
3. TÚ ERT VIÐ Í KAPPINGINI UM 10.000 kr. Aftrat hesum verður eisini áskoðaravirðisløn
handað á tiltakinum hin 1. oktober, kl. 13-17 á Føroya Fólkahúskúla í Havn.
Kappingarreglur
HVØR KANN LUTTAKA?
Børn og ung í Føroyum í aldrinum 14 til 20 ár.
Einstaklingar, smærri bólkar ella heilir skúlaflokkar – alt eftir hvat passar tykkum best.
NÆR?
Undirevnið verður kunngjørt mánadagin 12. september, kl. 17, og kappingin heldur fram í eina viku, til og við mánadagin 19. september, kl. 17.
HVAT SKAL FILMURIN SNÚGVA SEG UM?
Filmurin skal snúgva seg um málið, eins og undirevnið eisini skal spæla ein leiklut. Evnið skal koma greitt fram í filminum.
HVUSSU VERÐUR BESTA FILMSBROTI FUNNIÐ?
Mett verður eftir uppfinnsemi, originaliteti og málsligum medviti.
HVAT SKALT TÚ GERA?
Upptøkutólið skal vera ein fartelefon, og ljós og ljóð skal bert vera natúrligt.
Longdin á filminum er í minsta lagi 1 minuttur og í mesta lagi 3 minuttir.
Upptøkurnar verða latnar inn talgilt á teldupost hjá málránum bestifilmurummalid2016@skulin.fo.
KUNNING
Samsvarar innihaldið ikki reglunum, tilskilar nevndin sær rætt til at taka filmin úr kappingini.
Filmurin skal vera framleiddur til endamálið og má ikki hava særandi innihald.
Luttakarar í filminum eiga at vera vitandi um og hava játtað, at filmurin kann verða lagdur út á netið. Tað er bert loyvi at brúka innihald (t.d myndir, tekstir, tónleik) frá øðrum, um tú hevur fingið loyvi til tað.
Dómsnevndin tilskilar sær rætt til møguliga at velja eitt ávíst tal av filmum til atkvøðugreiðslu.
RÆTTINDI TIL MÁLRÁÐIÐ
Við at luttaka í kappingini gevur tú uttan fyrivarni Málráðnum loyvi til at nýta filmin í sínum arbeiði.
Nám er tænastustovnur fyri skúlaverkið. Til ber altíð at spyrja Nám og starvsfólkini, sum har eru, um móðurmálsundirvísing og slektaði viðurskfiti. Vit svara eftir førimuni. Góðan Móðurmálsdag, alt árið!